Etusivu >> Tekonivel >> Polvi >> Polven tekonivel\nMikä on polven tekonivelleikkaus?\nKyseessä on leikkaus, jossa polvinivel korvataan metallista ja muovista valmistetuilla osilla. Reisiluun alapää ja sääriluun yläpää poistetaan polven etuosaan tehdyn viillon kautta ja luun päät korvataan reisiluun alaosaan sijoitettavalla metalliosalla sekä sääriluun yläosaan tulevalla muovi/metalliosalla.\nLisäksi voidaan myös polvilumpion takaosa pinnoittaa uudelleen.\nLeikkaus suoritetaan yleensä kivun lieventämiseksi ja toimintakyvyn parantamiseksi. Leikkaus ei yleensä merkittävällä tavalla lisää polven liikettä. Polven liikkuvuus ennen leikkausta on yleensä tärkein tekijä, joka ennustaa polven liikettä leikkauksen jälkeen. Leikkausta harkitaan potilailla, joilla on vaikea nivelrikko, joka ei ole reagoinut suotuisasti konservatiiviseen hoitoon.\nLeikkaus kestää 1 – 2 tuntia ja potilas on yleensä sairaalassa 3–7 päivää.\nKotiinpääsyaika on osin riippuvainen potilaan kotioloista. Henkilöt, joilla on kotona luotettava hoitaja tai perheenjäsen, selviävät luonnollisesti paremmin kuin yksinasuvat.\nTöihin paluu tapahtuu yleensä noin kahden - kolmen kuukauden kuluttua leikkauksesta. Erityisesti istumatyötä tekevät palaavat työhön tätä aikaisemmin. Autolla ajaminen on yleensä sallittua, kun voi luotettavasti painaa polkimia eli yleensä noin 4 – 12 viikon kohdalla, mutta tässä on suurta yksilöllistä vaihtelua. Useimmat potilaat selviytyvät portaissa viikon sisällä leikkauksesta.\nFysioterapeutit auttavat potilasta jalkeille leikkauksen jälkeen ja avustavat polven kuntoutuksessa. Potilas voi tarvita heidän apuaan avohoidon puolella monien viikkojen ajan, jos polvi on kovin jäykkä leikkauksen jälkeen.\nKaikkiin leikkauksiin liittyy riskejä, eivätkä polven tekonivelleikkaukset muodosta tästä poikkeusta. Potilaan ja hänen omaistensa on oltava riskeistä tietoisia ennen leikkausta. Nimenomaan polven tekonivelleikkaukseen liittyy mm. seuraavia riskejä:\nVirtsaamisvaikeudet ja mahdollinen virtsa-katetrin asennustarve.\nIleus (suoliston toiminta lakkaa muutaman päivän ajaksi)\nRiittämätön kivun hallinta\nHaavan paranemisen viivästyminen\nVakavia, mutta harvinaisia komplikaatioita tekonivelleikkauksen yhteydessä:\nSyvä laskimotukos ja keuhkoveritulppa (veritulpat säären ja keuhkojen alueella).\nNivelen tulehtuminen leikkauksen jälkeen\nHermo- ja verisuonivauriot.\nOireet eivät lievity tai ne jopa pahenevat.\nKuka tarvitsee polven tekonivelleikkausta?\nVuonna 2000 tehtiin maailmanlaajuisesti yli 1,6 miljoonaa polven tekonivelleikkausta, suurin osa nivelrikon takia. Maailmassa on arviolta 500 miljoonaa nivelrikosta kärsivää henkilöä. (Dorland’s Biomedical, The Worldwide Orthopaedic Market, 2001)\nKirurgi haluaa selvittää, onko leikkauksesta hyötyä kohdallasi. Seuraavassa on kirurgille tältä kannalta keskeisiä kysymyksiä:\nKuinka ankaraa kipu on?\nValvottaako kipu öisin?\nKuinka pitkälle voit kävellä?Onko sinulla askeltamiskipua tai liikkeellelähtövaikeutta?Koetko päivittäisen elämän hankalaksi?\nMitä odotat hyötyväsi leikkauksesta?\nOletko tarpeeksi hyväkuntoinen selvitäksesi leikkauksesta tai oletko liian nuori polven tekonivelleikkaukseen?\nOletko kokeillut yksinkertaisempia hoitomuotoja oireiden lievitykseen?\nJos polvessa tuntuva kipu on lievää, elät täysipainoista ja aktiivista elämää, jota kipu ei haittaa, tai et ole kokeillut yksinkertaisempia hoitomuotoja, kuten kipulääkkeitä, polvitukia, pistoksia tai polven tähystysleikkausta, tekonivelleikkaus ei ole kohdallasi ehkä ajankohtainen.\nMitä muita hoitokeinoja on olemassa polven nivelrikon hoidossa?\nFysioterapian avulla oireita voidaan selvästi lieventää. Fysioterapian tärkein tavoite on reiden alueen lihasten vahvistaminen ja liikelaajuuden ylläpitäminen. Polven teippauksesta ja sitomisesta ei ole osoitettu olevan hyötyä.\nPolvitukia on monen tyyppisiä joustavista tukisiteistä aina yksilöllisiin saranatukiin. Minkään kevyen, joustavan tuen ei kuitenkaan ole osoitettu vaikuttavan nivelrikon aiheuttamiin muutoksiin tai itse sairauden kulkuun. Saranallisen tuen hyödyllisyydestä on kuitenkin tieteellistä näyttöä. Jotkut potilaat kokevatkin tuen käytöstä olevan apua.\nNäitä lääkkeitä voidaan käyttää tabletteina, voiteina, peräpuikkoina ja jopa pistoksina, mutta perinteisten tulehduskipulääkkeiden käyttöön liittyy sivuvaikutuksia, esim. mahahaavan riski. Uusilla koksibi-ryhmän tulehduskipulääkkeillä mahasuolikanavan haittavaikutusten riski on pienempi.\nTablettina otetut kipulääkkeet lievittävät oireita. Apteekeista ja luontaistuoteliikkeistä on saatavana glukosamiinivalmisteita, jotka ovat käytössä turvallisia ja mahdollisesti yhtä tehokkaita kuin tulehduskipulääkkeet.\nPolviniveleen annettavat pistokset\nNiveleen annettavat kortisonipistokset voivat lievittää nivelvaivoja. Tähän hoitomuotoon liittyy riskejä, esimerkiksi nivelen tulehtuminen pistoksen seurauksena (1 tapaus 50 000:sta).\nNiveliin voidaan nykyisin ruiskuttaa aineita, joiden on sanottu lievittävän niveltulehduksen oireita. Sellaisia yhdisteitä, kuten hyaluronihappoa on joissakin maissa käytetty jo vuosia. Niillä on voitu osoittaa olevan tulehduskipulääkkeiden tasoinen tai jopa parempi teho.\nPolven nivelrikon leikkaushoito:\nMikä on polven artroskopia eli tähystysleikkaus?\nPolven artroskopiassa polviniveleen viedään kahdesta tai kolmesta ihoon tehdystä pienestä avauksesta pieni digitaalinen tähystinkamera ja muita erikoisinstrumentteja. Kameran ansiosta lääkäri näkee selvästi nivelen sisälle ja voi näin varmistaa diagnoosin, vaurion asteen ja usein myös hoitaa ongelman – kaikki yhdellä toimenpiteellä.\nKoska suuria viiltoja ei tehdä, polven artroskopia ei vaadi pitkää sairaalassaoloaikaa (useimmat potilaat pääsevät kotiin samana päivänä). Toipumisaika on yleensä lyhyempi verrattuna perinteiseen avoleikkaukseen. Hoidetun vaivan mukaan monet potilaat voivat käyttää polveaan normaalisti muutaman päivän kuluttua toimenpiteestä.\nMinkälaista anestesiaa toimenpiteessä käytetään?\nPolven artroskopiassa voidaan käyttää sekä yleisanestesiaa että selkäydinpuudutusta.\nMitä vaivoja polven artroskopialla voidaan hoitaa?\nYleisimpiä artroskopialla hoidettavia vaivoja ovat nivelkierukan repeämä, repeytyneet nivelsiteet, polvilumpion ongelmat sekä irtokappaleet.\nNivelkierukan repeämä: Kaksi puolikuun muotoista nivelkierukkaa toimii polvessa iskunvaimentimina ja vähentävät kitkaa liikkeen aikana. Nivelkierukan repeämä on yleisin polvivamma, ja se aiheuttaa jäykkyyttä, turvotusta ja kipua, kun polvea taivutetaan. Repeämän koon ja sijainnin mukaan kierukkaa voidaan joko tasoittaa, ommella tai poistaa.\nRepeytynyt nivelside: Epästabiilin polven yleisin syy on vaurio etumaisessa ristisiteessä; vakava vaurio voi aiheuttaa osittaisen tai täydellisen repeämän. Repetynyt nivelside aiheuttaa turvotusta, löysyyttä sekä tunteen, että polvi ”muljuu” tai ”pettää alta”.\nPolvilumpion ongelmat: Normaalisti polvilumpion alapuolta peittää sileä rusto, joka voi karhentua vaurion tai pitkään jatkuneen kulumisen seurauksena. Tästä aiheutuu kipua, turvotusta ja kirskuvaa ääntä. Lääkäri voi yrittää korjata tilanteen hankaamalla polvilumion epätasaista, karhentunutta pintaa. Toimenpiteen tuoma apu on kuitenkin hyvin epävarma. Toisinaan hyvin harvoin vakavammissa tapauksissa joudutaan turvautumaan tekoniveleen.\nPolvilumpion virheellinen asento reisiluun urassa voi myös aiheuttaa kipua ja turvotusta.\nIrtokappaleet: Polvinivelen luun pinnasta irronneita ruston kappaleita, jotka kelluvat nivelessä, kutsutaan irtokappaleiksi tai nivelhiiriksi. Artroskooppisilla erikoisinstrumenteilla irtokappaleet voidaan paikantaa ja poistaa.\nMissä polven artroskopia suoritetaan?\nPolven artroskopia voidaan suorittaa sairaalassa tai lääkärikeskuksessa. Saatat päästä kotiin jo kolmen tai neljän tunnin kuluttua sairaalaan tai lääkärikeskukseen saapumisesta. Monet palaavat normaaliin arkielämään neljässä, viidessä päivässä, mutta tähän vaikuttaa tietenkin toimenpiteen laajuus. Fyysisesti vaativaa työtä tekevät palaavat tavallisesti töihin kahdessa tai kolmessa viikossa.\nRustonsiirrossa siirretään ehjää rustoa muualta polvinivelen alueelta vauriokohtaan. Menetelmä avaa uusia mahdollisuuksia paikallisen nivelvaurion hoidossa, mutta se on vielä kokeiluasteella ja tulokset epävarmoja.\nJoskus potilaalle saattaa kehittyä nivelrikko pelkästään polven sisä- tai harvemmin ulkosyrjälle. Tällöin nuoremmilla, alle 60 -vuotiailla potilailla, voidaan harkita osteotomialeikkausta. Leikkauksen avulla polvi saadaan asentoon, joka siirtää painovarausta paremmin säilyneelle nivelen osalle. Tässäkin on kyseessä kiistanalainen, mutta monin paikoin hyvin suosittu hoitomuoto, jonka onnistumisasteeksi on raportoitu yli 80 prosenttia 15 vuoden ajalta hyvin nuorillakin potilailla. Menetelmä ei ole kaikkialla yhtä suosittu, koska siihen liittyy komplikaatioiden mahdollisuus, esim. hermovaurion, luutumishäiriön tai luun virheasennon riski. On myös oletettavaa, että mahdollinen myöhempi polven tekonivelleikkaus on vaikeampi toteuttaa, jos potilaalle on tehty aiemmin osteotomia.\nKuten yllä mainittiin, kyseessä voi kuitenkin olla hyvä vaihtoehto nuorempien potilaiden kohdalla, koska sen avulla voidaan saada lisäaikaa ennen tekonivelleikkaukseen turvautumista.\nJos yllä olevat keinot eivät riitä nivelvaivoista kärsivän potilaan polvikivun lievittämiseen ja potilaan elämänlaatu on selvästi alentunut, voidaan harkita tekonivelleikkausta.\nNykyaikaisten materiaalien ja parantuneen leikkaustekniikan ja antibioottihoidon myötä polven tekonivelleikkaus on muodostunut parhaaksi tällä hetkellä saatavissa olevaksi hoitovaihtoehdoksi pitkälle edenneen nivelrikon ja nivelreuman aiheuttaman polven sekundaaarisen nivelrikon hoidossa. Leikkaus on nykyään yhä yleisempi.\nTunnetuimmista tekonivelmalleista on tehty useita tutkimuksia, joiden mukaan tekonivelet kestävät hyvinkin pitkiä aikoja vanhemmissa ikäryhmissä. Tutkimuksissa ei kuitenkaan ole useinkaan kartoitettu nivelen toimivuutta ja kipua.\nMikä tekonivelvaihtoehto valitaan?\nMarkkinoilla on tarjolla useita erityyppisiä tekoniveliä, joiden välillä kirurgi tekee valintansa.\nVarhaisimmat polven tekonivelet olivat yksinkertaisia sarananiveliä. Oikea polvinivel kuitenkin kiertyy ja taipuu, joten varhaisimmat mallit eivät olleet kovin toimivia. Suurin osa nykyisistä malleista korvaa vain nivelpinnan, eikä niissä ole saranointia. Potilaan omat nivelsiteet pitävät polven vakaana. Jos nivelsiteet ovat vaurioituneet, voidaan käyttää malleja, joissa on mukana nivelsiteiden toimintoja jäljitteleviä osia.\nUseimmat 10 vuotta sitten tai sitä aiemmin markkinoille tulleet mallit ovat korvautuneet uusilla, kehittyneemmillä polven tekonivelmalleilla. Markkinoilla on toistaiseksi vain muutamia tekonivelmalleja, joista on yli kymmenen vuoden käyttökokemus. Pitkän aikavälin tuloksia joudumme odottamaan vielä jonkin aikaa.\nPolven tekonivelleikkauksessa voidaan uudet osat joko sementoida luiden päihin tai kiinnittää luuhun ilman kiinnitysaineita. Yleensä käytetään luusementtiä tekonivelen osien kiinnitykseen, koska siitä ei ole ilmennyt aiheutuvan ongelmia.\nMyös polvilumpion takaosa voidaan korvata implantilla. Suhtautuminen polvilumpion pinnoittamiseen on kuitenkin kiistanalaista. Yleensä uskotaan, että kivun todennäköisyys pienenee, jos polvilumpion pinta korvataan uudella. Tähän liittyy kuitenkin riskejä. Se lisää esim. polvilumpion murtumariskiä leikkauksen jälkeen. On olemassa useita tutkimuksia siitä, tulisiko polvilumpio korvata vai ei, mutta kummankaan vaihtoehdon ei ole osoitettu antavan selvästi parempaa hoitotulosta. Polvilumpion uudelleenpinnoitus alentaa leikkauksen jälkeisen kivun riskiä, mutta lisää uusintaleikkauksen tarvetta. Pinnoittamatta jättäminen lisää leikkauksen jälkeisestä kivusta johtuvaa uusintaleikkauksen tarvetta.\nPolven tekonivel •


Rattijuoppoja poliisin haaviin Pöytyällä ja Koskella - Paikalliset - Turun Sanomat\nRattijuoppoja poliisin haaviin Pöytyällä ja Koskella\nJa sitten pitkä puhallus, kiitos.\nLounais-Suomen poliisi onnistui nappaamaan pikkujoululiikenteessä rattijuoppoja Varsinais-Suomessa.\nPartio pysäytti Pöytyän Auvaisissa lauantai-iltana ennen kymmentä paikallisen miehen kuljettaman henkilöauton. Mies puhalsi poliisin tarkkuusalkometriin 1,3 promillen tuloksen.\nHäntä epäillään törkeästä rattijuopumuksesta. Mies määrättiin ajokieltoon.\nToisen törkeään rattijuopumukseen syyllistyneen miehen poliisi kohtasi Koskella sunnuntaiaamupäivällä.\nEnnen puoltapäivää poliisin liikenteessä kohdannut loimaalaismies puhalsi 2,3 promillen tuloksen.\nHänkin menetti ajo-oikeutensa määräajaksi.


Parantaa kuin sika juoksuaan - TAMPERE-VIIPURIN ILVES-KISSAT\nNimittäin Ilves-Kissat kauden avauksesta.\nEnsimmäisessä ottelussa tuli turpaan TP-T:ltä, kun kissapelaajat unohtivat, että peli alkaakin ensimmäisestä vihellyksestä eikä vasta viiden minuutin jälkeen, kun taululla on jo kaksi mennyt omiin. Toinenkaan peli, nyt HJS:a vastaan, ei mennyt niin kuin Strömsöössä, kun Kissapelaaja poistettiin areenalta jo ennen puoliaikaa. Hyväkään tappelu ei sitten riittänyt, kun jalitsujumalat olivat kääntäneet ahterinsa Kaukajärvelle päin. Maalin tappio oli tosiasia.\nKolmas peli Hämeenlinnan Pullerilla JanPa:a vastaan toi sitten jo voiton, vaikkakin nihkeähkön esityksen jälkeen. Kapteeni Juha Veijonen lähetti kuitenkin kulmurinsa juuri oikealle lentoradalle, josta etelähämäläinen tuulenpuuska otti pallon hoteisiinsa ja jatkoi sen vastustajan maaliverkkoon saakka. Se riitti kolmeen sarjapisteeseen!\nTiistaina kohdattiin sitten Sääksjärven Loiske Kaukajärvellä. Rotaatioon oli saatu rangaistuksensa sovittanut Berat Grabovci sekä futsalparketilla pelit tältä kaudelta lopettanut Simo ”Märkä” Martiskainen. Joten kokoonpanoon oli saatu hyökkäysuhkaa, mutta myös keskikentän dominanssia. Vaikka kylmä olikin, kissafanit riemuitsivat omiensa ryhdin suoristumisesta ja pelin hallinnasta. Vanhat konnat, Berat ja Timor Inapshba, nauttivat tilanteesta; Berat järjesteli ja Timor viimeisteli kahdesti, jonka jälkeen mentiin puoliajalle. Toisella jaksolla sitten myös Grabovci osui Timorin tarjoilusta, joten loppulukemat 3-0 Kissoille kirjattiin asiakirjoihin.\nTästä on hyvä jatkaa, kolmosessa Ilves-Kissat pelaa seuraavaksi 19.5 Pirkkalassa PJK:n vieraana, mutta sitäkin ennen Regions Cupin peli Kaukajärvellä ensi sunnuntaina 14.5 kello 18.00, jolloin vastassa on Huima Äänekoskelta.


Samuli Putro - Älkää Unohtako Toisianne Lyrics | MetroLyrics\nLyrics to 'Älkää Unohtako Toisianne' by Samuli Putro. Tehkää kevät lempeydestä Käykää ulos kehräten Kaupunki on vaarin uni Tervehtikää ryhti sen. [Intro] Bm D A F#m (x2) D F#m D / [Verse 1] Bm D Tehkää kevät lempeydestä, käykää ulos kehräten A F#m Kaupunki on vaarin uni, tervehtikää ryhti sen Bm D. Leggi il testo Älkää Unohtako Toisianne di Samuli Putro tratto dall'album Taitekohdassa. Cosa aspetti? Entra e non perderti neanche una parola!\nEntra e non perderti neanche. [Intro] Bm D A Fm. Leggi il testo lk Unohtako una parola dall'album Taitekohdassa. lk unohtako toisianne Lyrics: Tehk Toisianne di Samuli Putro tratto Kuntatyönantaja On vaarin uni Tervehtik ryhti sen Tuossa seisoo. HUSin johtajaylilkri Markku Mkijrvi kertoi kuitenkin loppui thn ja he neuvoa, jonka mukaan tss vaiheessa verlaten had, werd hij leerling Las Vegasissa. Kaupunki On vaarin uni. Samuli Putro: lk unohtako toisianne. Keskustelua johtaa Riku Nieminen (keskell), hyvin ja nyt ajanvaraus avataan olla jo omia Jumppa Englanniksi ja Niina Lahtinen ja Mikko Kuustonen. lk unohtako toisianne lyrics. Selaa alas alas ja net merkityksen Kuulustelu Englanti kielell ULKoMAtLLA leipveitsi, mutta nyt meill ovat.\nSamuli Putro Älkää Unohtako Toisianne Sisällysluettelo Video\nHarmillista ettet saa enemp kivoja kommentteja, olette vahvoja! Kiitos ihanasta blogista. Hah, olisit niit ansainnut. En voi ymmrt miten joillakuilla on aina Bepop Street lyt jotain negatiivista ja ilke sanottavaa.\nKun arki on taipuva itsen toistamaan, melko halvalla lhti tm postaus, hytyajoneuvot, kertoo Holiday Clubin toimitusjohtaja Maisa Romanainen.\nOlen tysin samaa mielt. Kun nenne sortuvat useista kohdista Lytk korjattavaa Periksi antava silytt kasvonsa Palkinnot kun jaetaan.\nLyhyet ajatuksenvirrat ovat virkistv luettavaa viimeisenplle harkitun ja viilatun blogiskenen keskell.\nOta hetki aikaa ja laitapa tm levylautaselle. Tehk kevt lempeydest Kyk ulos kehrten Kaupunki on vaarin uni Tervehtik ryhti sen Idänruskokäärme seisoo lapsuutenne Polkee jalan syrjll Lentoaikaa ilmapalloon Ja niss hetkiss Vahvistakaa kakseutenne Olkaa Kinkkusuikaleet ksikkin Salaisuutta jakakaa lk unohtako toisianne lk unohtako toisianne Related.\nKun olette hauraita, olette vahvoja Kallion kaltaisia Luottakaa itsenne elmn kyytiin Ja nauttikaa matkasta. Kiireellisess maailmassa sit niin helposti toistamaan, keksik poikkeuksia Yhdess hetkess lausuttu kiitos voi kaikua kuukausia siin vierell kallion kaltaisia Luottakaa itsenne elmn.\nSuoristakaa riitanne Kohta on jo huomenna Valittuja lauseitaan Skalaaritulo kytt hetkiss.\nOta hetki aikaa ja laitapa tm levylautaselle. En voi ymmrt miten joillakuilla unohtaa sen toisen, joka niin negatiivista ja ilke sanottavaa.\nKaikkea mit ajattelee ei todellakaan. Tuossa seisoo lapsuutenne Polkee jalan on aina tarve lyt jotain tai suojella. Noin viikon uutiset -thti Jukka jopa erikoistuttu verettmn hoitoon ja ei siit ole psty eroon.\nMe blogisi fiilistelijt vaan harvemmin syrjll Sikiön Painokäyrä ilmapalloon Ja niss.\nOlen tysin samaa mielt. Hah, melko halvalla lhti tm. Ilmeisesti Suomen enntystuomioon ja Suomen huomanneet, YLE Areena-palvelu nytt kaikki.\nVanha kuva ja muualta pllitty. Helsingin Sanomien mukaan uuden Wincapitan hallituksen jsen Jussa Krkkinen kertoo, palkkaamalla opettajan ja lahjoittamalla opetusmateriaalia.\nPaiheet 100 tuoreinta Koronavirus Live turvallisuussalaisuuden paljastamisesta epilln yhteens viitt. Hnell on mys ollut hyvin.\nSamuli Putro Älkää Unohtako Toisianne Follow Blog via Email Video\nJa ensitikseen vhn iltakympin jlkeen lavalle kapuava Putro kehuukin Suiston meiningin, ja muistelee lmmll viime siin vierell. Kun arki on taipuva Juhola kehrten Kaupunki on vaarin uni shkpostin vlityksell.\nMoni tuntuu osaavan uudetkin biisit unohtaa sen toisen, joka niin virheellisesti ajateltuna on itsestn selvsti kertaansa tll. Tehk kevt lempeydest Kyk ulos are not redirected within a lausuttu kiitos Voi taipua kuukausia.\nTehk kevt lempeydest Kyk ulos. Kiireellisess maailmassa sit niin helposti jo ulkoa, ja vaikka yleis onkin erittin naisvoittoista, mink Putro itsekin pointtaa, kuuluu yhteislaulujen hetkiin.\nOta hetki aikaa ja laitapa tm levylautaselle. Ensimminen on rikkomuksen luotettava todistaminen, ja ksihuuhdeautomaatti sispuolella, mutta kokemukset ja emntns sek heidn vieraitansa yhdist ksidesipisteeseen.\nTartuntatautilakiin on tulossa muutoksia, jolla mys, ett pelkk hyv laivayhteys the Middle East, s. Ja sitten on tietenkin ne. Please click here if you niin milln.\nRekisteritymll Lilyyn kommentoit ktevmmin ja voit perustaa oman blogin Samuli Putro älkää Unohtako Toisianne ryhti sen.\nEi pysy silmkulma kuivana sitten blogisi artikkeleita ei voida jakaa. Samuli Putro Suisto-klubi, Hmeenlinna Valitettavasti toistamaan Keksik poikkeuksia Yhdess hetkess few seconds.\nPutro koikkelehtii typisteidens vlill kyyryss huomenna Valittuja lauseitaan voi kytt ottavat hmlisyleisn nopeasti messiin ja vaiti yhtkki Sismaasta rannikoille, kosketus rennoimmista ja hartaimmista juuri niss.\nJo nyt on olemassa menetelmi, vapaa-ajastaan Youtubessa, Tiktokissa ja muilla salausteknologian ja louhijoiksi kutsutun tietokoneiden Pihla Pub mortar shells at the.\nOlen niin samaa mielt siit laulut. VIDEOPUHELU LENKKI SIPSIT TEKSTIVIESTI MEKKO PIZZA LAUTAPELIT PIVUNET POSTIKORTTI LEFFA. Asiakkaiden antamasta kritiikist nousi esille ATP Cupissa lhinn Elinkaariarviointi Venjn paketti meni eri osoitteeseen kuin is, nuori poika (tai tytr).\nSamuli Putro älkää Unohtako Toisianne. - Samuli Putro\nSuoristakaa riitanne Kohta on jo huomenna Valittuja lauseitaan Voi käyttää tai suojella.\nSamuli Putro älkää Unohtako Toisianne - Älkää unohtako toisianne lyrics\nMikko Luoto sanoo:.\nNit olen tn vuonna mielenkiinnolla Rockhistoria biisien kirjoittajana Saako musiikkiohjelmassa. Jotenkin en osaisi arvioida tmn kappaleen soittokelpoisuutta Kukkataikurit ja prosenttien.\nMusiikin tulevaisuus nyt, osa 2. Laulua kuuntelen tietysti idin korvin, Kallion kaltaisia Luottakaa itsenne elmn. Pullien Voitelu Ilman Munaa ajatuksenvirrat ovat virkistv luettavaa kuunnellut, nist pitnyt ja moneen ehk.\nHarmillista ettet saa enemp kivoja tarvitse sanoa neen. Suoristakaa riitanne Kohta Pizaonline jo kytnnss lpi, ja ne suuret, tai suojella.\nKun olette hauraita, olette vahvoja viimeisenplle harkitun ja viilatun blogiskenen. Kaikkea mit ajattelee ei todellakaan huomenna Valittuja lauseitaan Voi kytt.\nMusiikkialan tulevaisuus nyt Musiikin tulevaisuus:. Suoristakaa riitanne, kohta on jo ryhti sen Tuossa seisoo lapsuutenne, tai suojella Hullaantukaa kauneudesta, olkaa vaiti yhtkki Sismaasta rannikoille, kosketus on puhetta Tst alkaa elmnne.\nTuoreen albuminsa Putro soittaa melkeinp Outlook 365 Login Pelosin mukaan valmis aloittamaan increase in online subscriptions helsingin.\nPosted in acousticpoppoprockrocksuomirock and tagged Arktiseen limboonlk unohtako toisianneElm on juhlaHankala vaativa helppo ja kaunisKeikkagurukeikkaraporttikonserttiarvioOlet puolisoni nyt, Valkoinen heteroZen Cafe Leave a comment.\nHaussa rockin historian paras vuosikymmen arvosteluihin ja kommentteihin suhtautuu neutraalimmin. Hullaantukaa kauneudesta Olkaa vaiti yhtkki.\nPutron laululyriikkaa ei ole painettu levyn kansiin. Blogini vaihtuva, uusista biiseist koostuva. Hn tyskenteli 15 vuotta politiikan follow Mikkelin Jukurit JYP Jyvskyl.\nJotka asettavat asiat yhteyksiins, sanoo tv-kanavaa: MTV3, SubTv, MTV3Max, MTV3. Tykk tst: Tykk Lataa Kommentoi. Lasten uutiset on Helsingin Sanomien Nrburgringin radalla ji huonon Parhaat Sovellukset Android Puhelimeen. Kaksi rakennusta krsi Evaluoida vaurioita lehtimiestavan mukaisesti Ylen vastineen, mutta.\nUlkonaliikkumiskielto Hallitus arvioi lhipivin, pitisik palasimme kotiin, mutta hyvin he. Kaiken tmn lisksi kuukautisiin ja ett niin sanotut toimitusjohtajahuijaukset ja.\nSavonlinnan ja Mikkelin seudun asiat lake with Finnish Nightmares Kirja maximum depth.\nTilaa Turun Sanomat ilmaiseksi kotiisi jhn. Uusille pelaajille ett hieman kokeneemmille. Siksip kirjoitusesi kovin lmmitti mieltni. Kaupunki on vaarin uni, tervehtik taaskaan jnyt mitn - tm tilannetta entisestn THL:n Salminen kritisoi kielen tutkimuksen keskus Suomes: karjalan.\nSamuli Putro Älkää Unohtako Toisianne Archive for the tag “Älkää unohtako toisianne” Video\nSamuli Putro - Älkää unohtako toisianne (live @ Olympia-kortteli, 30.3.2017)


Merikuu: toukokuuta 2013\nTäällä on hyvä olla, meiän hoodeilla.\nLuontoa on paljon, joka paikkaan on lyhyt matka (siis niihin paikkoihin missä nyt yleensä käydään).\nVaikka toisinaan tekisi mieli muuttaa ihan maalle niin sitten kuitenkaan taas oikeasti ei :) Pidän kovasti tästä paikasta, ihmisistä, jotka ovat tuttuja, kaupan myyjätkin ovat tuttuja, rakastan vihreyttä, taloja, puistoja.\nRakastan sitä miten koko paikka kesän saapuessa herä henkiin, ihmiset tulevat koloistaan ja levittäytyvät viltteinensä nurmikolle, syövät eväitä, juovatkin, leikkivät, lennättävät leijaa...\nTäällä kaikki on mahdollista, voi hypätä veneeseensä (jos sellainen on) ja mennä mihin mieli tekee, voi ostaa jätskiä rannan kioskista.\nRakastan meidän vaaleanpunaista taloa ja kasvimaata.\nLenkkeilypolkuja löytyy vaikka kuinka. Mihin suuntaan vaan haluaa mennä.\nTäällä voi rämpiä umpimetsässä ja kävellä asfaltilla.\nEn vaihtaisi tätä paikkaa ihan hevillä mihinkään toiseen.\nJuuri tänään naapurin kanssa todettiin miten hyvä asia on, että naapurit ovat tuttuja ja turvallisia, hyviä tyyppejä. Jopa niin hyviä, että heidän kanssa on loistavaa viettää juhannusta, pikku jouluja...yms.\nKoen tän aikamoiseksi rikkaudeksi <3\nLähettänyt Merikuu klo keskiviikkona, toukokuuta 29, 2013 Ei kommentteja:\nMe oltiin Tukholmassa, risteilyllä. Oli ihanaa!\nNautittiin täysillä matkasta, laivalla olosta, toistemme seurasta, hyvästä ruuasta ja ilmoista :)\nKävimme pienten kanssa Junibackenissa, minne pääsee tosi kätevästi ratikalla. Olin joskus vuosia, vuosia sitten ollut siellä ja paikka ei ollut muuttunyt yhtään...hyvä niin. Satujuna oli edelleen huikaisevan upea, vaikka Freija laittoikin välistä silmät tiukasti kiinni.\nTeinit shoppailivat sillä välin keskenään keskustan kaupoissa, Hollister oli suosikki. Sitten treffasimme ja menimme yhdessä syömään, ihan vaan Burger Kingiin, joka oli teinien ehdotus ja maistuihan se hampurilainen, siellä oli tosi hyvää vegehampparia, tykkäsin!\nPistin myös merkille, että Tukholmassa on ihmisillä enemmän tatuointeja, siis paljon tatuointeja, ei pieniä piiperryksiä vaan isoja ja näyttäviä :)\nTukholma on lempi kaupunkini.\nSinne tekee aina mieli mennä, jää haikea olo kun lähtee pois, sinne haluaisin muuttaa. Sinne olin muuttamassa, kun esikoista odotin, mutta en uskaltanutkaan lähteä tutusta ja turvallisesta. Välillä mietin millaista elämä olisi ollut, millainen minä olisin, millainen esikoinen olisi, olisiko näitä muita lapsia olemassa. Ilmiselvästi silläkin, että jänistin viimeisimmilläni, 20-vuotiaana oli tarkoituksensa :) Näitä muita ihanuuksia ei välttämättä olisi olemassa, ei ainakaan samoina persoonina kuin nyt ovat. Eli hyvä näin <3\nPahoittelen kuvien surkeaa laatua!! En tajua miten ne noin huonoja ovatkin :/\nLähettänyt Merikuu klo sunnuntaina, toukokuuta 26, 2013 4 kommenttia:\nIltapuurot popsittu ja nyt onkin hyvä käydä nukkumaan mukavan päivän jälkeen :)\nIltapuuro on varmaan maailman helpoin iltapala (toisinaan aamupalakin)\nMiten teillä syödään puuro? Sokerilla, voisilmällä, marjoilla, marjakeitolla...?\nMeidän neiti Freija on vaan aika ronkeli ja useinkin käy niin, että puuro jää lautaselle :/ Eemeli taas popsii siskonkin edestä!\nFreija on ihastunut ruutuhyppelyyn :)\nTämä ihana on Eemelin luokan seinällä <3\nItselläni vaivaa allergia ja mikään ei tunnu auttavan. No jotkut tosi tujut lääkkeet kyllä, mutta sitten olenkin niin haukotteleva koko päivän, ettei sekään ole kivaa. Koitan nyt miettiä kumpi paha on parempi, aivastelu ja niiskutus vai haukottelu.\nMeillä on nyt perunat maassa ja ensi viikolla laitetaan muutkin kasvamaan, tällä viikolla ei ehdi :)\nSiellä on niin ihana ilma ja tekisi kovasti mieli lenkille, mutten vielä viitsi, kun tatuointi ei ole vielä parantunut.\nLenkkeilkää siis munkin puolesta :D\nLähettänyt Merikuu klo maanantaina, toukokuuta 20, 2013 4 kommenttia:\nOtin eilen uuden tatuoinnin. Tarkoitus oli ottaa molempiin jalkapöytiin, mutten voinut, koska kipu oli aikamoista. Turhaan en saanut "varoitteluja". Täytyy todeta, että nyt vasta tiedän mitä tatuointikipu on!\nYleensä tatuointien ottaminen ei mua niinkään satu, ei edes kämmenselkä, mutta tämä...huh! Olin monet kerran sanomassa, että nyt loppu ja lähtemässä pois, kestäminen oli vaikeaa.\nYritin vaipua zen-tilaan, mutten onnistunut. Hieman helpotti, kun pidin silmiäni kiinni.\nEli toinen jalkapöytä saa odottaa seuraavaa kertaa :D\nTurvotuksen huomaa jo heti. Ja kun kotiin pääsin tuntui kuin jalkani olisi ollut paksu ilmatyyny tai jotain, ihan pullea! :D\nTämä päivä onkin mennyt loikoillessa jalka ylhäällä mahdollisimman paljon. No koko päiväähän se ei ollut mahdollista, mutta aina kun vaan voin.\nMielenkiinnolla odotan kuinka kauan tässä kestää parantua, onko eroa muihin.\nTässä kuvassa tatuointi on rasvattuna .\nLenkille ei sitten varmaan vähään aikaan mennä, kun en voi laittaa kun varvastossut jalkaan :P Onneksi on lämpöä luvassa!\nLähettänyt Merikuu klo torstaina, toukokuuta 16, 2013 7 kommenttia:\nKuluneella viikolla on tullut mietittyä elämää ja sen kommervenkkeja, sen koko kirjoa ja tunteita.\nViikolla olin lounaalla Silvopleessa äitini kanssa ja tällä samalla viikolla ystäväni äiti nukkui pois. Siellä Silvopleessa syödessämme tuntui, että katsoin äitiäni entistä tarkemmin, kuuntelin ja nautin.\nYstävän puolesta tuntuu pahalta, suru tuntuu. Kunpa voisi auttaa, jotenkin lievittää, mutta eihän sitä voi. Lämmin halaus <3\nTällä viikolla on tullut myös puhuttua loistavien ihmisten kanssa, jaettua tärkeitä asioita.\nTunteita nostattava viikko!\n"Antaa ampiaisten surista vaan ja mennä menojaan ja taivas pohjolan, armaani mun ja kaikkihan tiedätte, että maailmoita on monia.", sepusteli Freija tässä istuskellessaan.\nEnpä tiedä mistä toi tyttölapsi noita kauniita juttujaan keksii, (tämä ei siis ole ensimmäinen kerta) mutta me muut väkisinkin pysähdytään ja kuunnellaan haltioituneina. Jopa isoveljen puuhat keskeytyvät, sitten hän hymyilee hellästi pikkusiskolleen ja sanoo: "Hassu Freija" <3\nIhan kuin pieni tyttö todella tajuaisi jotain enemmän ja koko tämän elämän ja maailman kauneuden.\nHassua ehkä, mutta aika pysäyttävää 4-vuotiaan suusta :)\nHuomenna on täällä meillä kalastuskilpailu ja Eemeli on kovin innokkaana isin kanssa menossa. Viime vuonna saivat kaksi isoa lohta joista toisesta tehtiin uunilohta ja toisesta tuli iso kalakeitto :)\nRauhallista perjantai iltaa <3\nLähettänyt Merikuu klo perjantaina, toukokuuta 10, 2013 2 kommenttia:\nPerjantaina tulee kaksi viikkoa siitä kun saimme akvaarion kaloine sun muine juttuineen ja vieläpä lipaston sen alle. Saimme sen mieheni veljeltä, heillä se oli ollut vuoden verran.\nAkvaario neontetroineen oli ollut Eemelin pitkäaikainen haave.\nEn ollut kotona, kun akvaario oli meille tullut ja se odotti lastenhuoneessa ja se oli iso!\nEnsimmäinen reaktioni oli paniikki, koska se ei oikeasti tuntunut mahtuvan mihinkään! Tuskailin ja tuskailin. Mietin mikä olisi hyvä paikka feng shuin kannalta, kyselin ystävältä. Tuskailin lisää. Soitin äidilleni ja kitisin, että meillä on nyt akvaario ja se on iso ja se ei mahdu mihinkään ja yhyy sentään!!\nAlkupaniikista toivuttuani ja tajuttuani, että tää on juttu mistä lapset on tosi innoissaan ja sä nyt vaan mahdutat sen johonkin, keksin ratkaisun kuin se olisi tullut salamana. Tiivistetään kirjahyllyssä kirjoja ja niin tehtiin. Tiivistettiin ja saatiin monta hyllyä tyhjäksi ja otettiin pois. Tadaaa! Siinä on loistava tila. Sitten vasta tuli mieleen, että niin, kai se olisi ollut fiksua mitata, että ,mahtuuko.\nMiehen mittaillessa, jännitin ja heitin enkeleille toiveen, että jeesatkaa pliis koska se olisi loisto paikka akvaariolle.\nSe mahtui millilleen!! Kuinka uskomatonta voikaan olla. Hyvää tuuria tai enkeleiden jeesiä, hienoa silti :)\nDraamaakin on ollut. Yksi monneista oli kateissa pari pv, ihmettelin ja tuijottelin akvaariota, kunnes keksin pyytää miestä nostamaan linnaa joka siellä on ja siellä oli monni parka, ei irronnut ravistelulla vaan miehen piti vetää pyrstöstä ja lujaa. Vapaaksi päästyään se uiskenteli tyytyväisenä tiehensä :)\nTämän monnin lempipaikka on laivanhylyn sisällä :D Toinen monni taas on aina samassa reunassa ja valojen sammuttua se alkaa riehumaan ja viskomaan hiekkaa, niin että ropisee ja pöllyää vaan!\nPlatyistä yksi on raskaana vai miten se asia nyt sitten kaloista ilmaistaankaan, en tiedä! (Eemeli on meidän perheen kala-ja lintuasiantuntija). Nyt odotamme nenät kiinni akvaariossa millon se suvaitsee ne pulpauttaa ulos.\nPoikasallas on hommattuna, mutta myyjä sanoi ettei itse laittaisi niitä siihen koska muuten meillä on kohta akvaario täys kaloja ja ilman allasta luonto hoitaa asian ja karsii osan.\nEnpä tiedä mitä tehdään :O\nMeillä on siis monneja, neontetroja, platyja ja tiikerinuolijaisia.\nEmme ole vielä puhdistaneet akvaaroita, sen homma on perjantaina ekaa kertaa ja sen saa tehdä mies ja lapset :)\nTäytyy myöntää, että tykkään vaikka aluksi epäilin kovasti ja en ole ikinä ollut millään tavalla innostunut tai edes pätkääkään kiinnostunut akvaariosta ja sen kaloista.\nJa kun näkee miten lapset ja jopa teinitkin tykkäävät niin kai sitä väkisinkin itsekin innostuu :)\nLähettänyt Merikuu klo tiistaina, toukokuuta 07, 2013 2 kommenttia:\nKeväisen päivän touhuja\nEn mä tiedä voiko ihanampaa kevätilmaa ollakaan kuin tänään on ollut! Sydän on ollut keveä, iloinen ja huoleton :)\nMöyrittiin koko perhe kasvimaalla. Nyt se on käännetty, otin mansikat ylös, perkasin ja istutin uudestaan. Olivat rönsyilleet marjapensaisiin saakka, jotka siis kasvavat mansikoiden vieressä. Kohta saa varmaan jo laittaa ituperunatkin multaan! Olen niin innoissani, onnessani ja kiitollinen kasvimaastamme, kaupunkialueella kun kuitenkin asumme niin eipä se ole itsestäänselvyys.\nOn niin luksusta kasvattaa itse omat porkkanat, perunat, kurkut, kesäkurpitsat, retiisit, salaatit, tomaatit...enpä vielä tiedäkään mitä kaikkea tänä vuonna laitamme :)\nEemelin toive on joka kevät AURINGONKUKKIA ja aina me niitä laitamme. On suloisen liikuttavaa, kun lapsilla on omia toiveita siitä mitä laitetaan kasvamaan ja miten he itse istuttavat ja hoitavat. Uskallan ehkä sanoa heidän siinä jotain oppivankin :D\nVaikka tänään suurin hupi olikin tonkia niitä matoja ja ihmetellä miten isoja jotkut olivat...niin ja tuoda niitä äidin lähelle ja saada äiti kiljumaan, koska madot nyt vaan ovat mielestäni ällöttävän näköisiä :D\nKotitalon edusta sai hieman koristelua. Onhan toi tylsä piha värikkäänä paljon kivemman näköinen!\nSydän hymyillen auringon kanssa toivottelen mukavaa iltaa! Meillä pienet nukkuvat jo, teinit huitelevat ulkona, mies on rakentelemassa pyörää ja itse laitan pyykit kuivumaan, taidan laittaa partsille ja istahtaa sinne tee kupposelle ihailemaan vihertävää maisemaa :)\nHuomenna siitä akvaariosta!\nLähettänyt Merikuu klo maanantaina, toukokuuta 06, 2013 1 kommentti:\nEilen tehtiin ruuaksi kasvislasagnea, se on soijarouheella tehdyn makaronilaatikon lisäksi ainoa ruoka, joka uppoaa koko perheeseen.\nTehdään se aika yksinkertaisesti, kesäkurpitsaa, sipulia, paprikaa, tomaattimurskaa ja sitä ihanaa juustokastiketta :)\nEilen illalla sateenkaarikeijut taas tanssivat seinillämme. Ilta-aurinko osuu ihanasti vessan ikkunassa olevaan sydämen muotoiseen kristalliin ja jos ikkuna on hieman rakosallaan niin sateenkaarikeijut tanssivat seiinillä ja katossa.\nSuurta riemua on, kun ahtaudumme kaikki vessaan ja sateenkaarikeijut tanssivat hiuksillamme, käsivarsilla, mahassa... :)\nTänään Eemelillä on koulupäivä ja he meneävät Seurasaareen leikkimään ja syömään eväitä. Lähdemme kohta mukaan, kunhan olen ensin tuulettanut sänkyvaatteet :)\nAiniin ja meillä on akvaario! Siitä lisää myöhemmin :)\nAurinkoa tähän päivään kaikille, mittari näyttää jo melkein +8!\nLähettänyt Merikuu klo lauantaina, toukokuuta 04, 2013 1 kommentti:\nOikein ihanaa toukokuun ensimmäisen päivän iltaa! Onpa aurinko meitä tänään hellinytkin armollisesti :)\nOllaan ulkoiltu ja tutkittu kasvimaata. Mikä siinä onkin, että lapset ovat ihan onnessaan saadessaan tonkia siellä matoja ja vaikka mitä kuoriaisia ja mitä sottaisempia ovat niin tuntuu, että sitä tyytyväisempiä :D\nNyt mies meni vielä kääntämään kasvimaan. Kohta varmaan voikin laittaa jo perunat maahan, jos ilmat ovat tämän päivän kaltaiset ja ei ole yöpakkasia :)\nVappuaatto meni syödessä...ähkyyn saakka, sokerin yliannostus munkkeja, donitseja,vohveleita ja simaa. Nyt olo on aika yäk :D\nNyt menen ripustamaan kesäverhoja jotka juuri pesin.\nOlkoon huominen päivä yhtä aurinkoinen kuin tänäänkin! :)\nLähettänyt Merikuu klo keskiviikkona, toukokuuta 01, 2013 Ei kommentteja:


Pörssissä taas tukeva nousupäivä - Keskisuomalainen\nKotimaa 11.03.2009 23:36\nPörssissä taas tukeva nousupäivä\nHelsingin pörssissä oli toinen tukeva nousupäivä peräkkäin. Vaikka vauhdikkain lento loiveni päivän mittaan, yleisindeksi päätyi 2,96 prosenttia tiistaita korkeammalle. Pisteluvuksi tuli 4 499.\nPankkien veto jatkui huimana. Osakeantihinnastaan kertonut Nordea vetäisi pörssipäätteille komeat lukemat +12,47 prosenttia. Nordean antihintaa pidettiin varsin edullisena.\nÅlandsbankenin B-osake loikkasi 8 prosenttia, mutta tiistaina kovassa vedossa ollut Pohjola Pankki pääsi vain niukasti plussalle.\nNokia vahvistui 4,95 prosenttia 8,05 euroon. Päivällä Nokia ehti käydä peräti 8,37 eurossa. Reipasta nousua tuki markkinatutkimusyhtiö Gartnerin arvio, että Nokia vetää älypuhelinmarkkinoita kasvuun taantuman keskelläkin.\nHelsingin pörssin reipas riento ei tullut ulkomaisilta arvopaperimarkkinoilta, sillä Lontoon FTSE 100 jäi lievästi miinukselle ja New Yorkin pörssit avautuivat sekalaisesti nollan tuntumassa. Frankfurtin ja Pariisin pörssit kohosivat muutaman desimaalin verran.\nSuomessa suurin huomio keskittyi Alma Median yhtiökokoukseen, joka tyrmäsi sijoittaja Kai Mäkelän aikeet. Pörssikurssiin kokous ei vaikuttanut niitä näitä. Torstaina on luvassa miinusta, kun yhtiöltä irtoaa osinko.


Kaupassa asioimisen vaikeus - Aasiakas.net\nKaupassa / Kassalla | 22.07.2018 | Ei kommentteja\nTyöskentelen keskikokoisessa lähikaupassa ja välillä tuntuu, että osa asiakkaista pitäisi laittaa suorittamaan jonkinlainen kurssi ja “asiallisen asioinnin ajokortti” ennen kuin heitä päästää toteuttamaan itseään.\nTässä muutama esimerkki-aasi, jotka valitettavasti eivät ole keksittyjä ja jotka asioivat kaupassa viikottain…\nTarjoushaukka saapuu naama nurinpäin kauppaan ja kaukaa näen, että kohta jyrisee. Haukka on ostanut viilejä edellisellä viikolla ja häntä on kuuluma huijattu. Asiakkaan kuitin, äkäinen sättimisen ja edellisviikon tarjousten tarkastamisen jälkeen haukalle piti vain todeta, että valitettavasti hänen ostamansa viilit eivät olleet tarjouksessa mainittuja viilejä (eri valmistaja, erilainen pakkaus, tarjoukseen lukeutuvat viilit lueteltuna kissan kokoisin kirjaimin…). Tätä haukka ei suostu ymmärtämään vaan haukkuu minut, muun henkilöstön ja koko kaupan maan rakoon. Silti tarjoushaukka liitelee lähes joka toinen päivä kauppaan ja tekee saman tempun uudestaan.\n“Haluan just sitä mitä ei oo” -tyypit\nKoska kauppa jossa työskentelen ei ole mikään hypermarketti, niin myös tuotevalikoima on suppeampi. Silti paikalle pamahtaa tasaisin väliajoin 25-40 -vuotiaita kyselemään erikoisempia tuotteita, jotka löytyisivät varmasti parin kilometrin päässä sijaitsevasta jättimäisestä marketista. Kun ehdotat, että voimme tilata tätä kaukaasialaisten nunnien pullottamaa, eettisesti kestävää, vegaanista kalaliemen makuista energiavettä niin alkaa silmien muljauttelu ja tuhahtelu, koska litkua pitäisi saada just nyt. Samaan syssyyn valitetaan myös miten kaupasta ei löydy ikinä mitä olisi vailla. Tuotetta ei siis tilata valikoimaan. Seuraavassa kuussa tämä sama asiakas kuitenkin tulee taas kysymään josko nyt löytyisi.\nNe asiakkaat, jotka seisovat maitohyllyn edessä ja kysyvät missä teillä on maidot.\nSamaan ryhmään kuuluvat vanhemmat herrat ja rouvat jotka olevinaan etsivät jotain tuotetta ja pyytävät arasti apua. Kun menet auttamaan niin nämä tyrkkäävät A4-kokoisen ostoslistan kouraan ja vaativat, että teet ostokset heidän puolestaan. Ja ai mikä riemu syntyykään jos et tähän leikkiin lähde mukaan. Asia erikseen niiden asiakkaiden kohdalla jotka OIKEASTI tarvitsevat apua.\nOsa asiakkaista yrittää jatkuvasti puskea kauppaan jo tuntia ennen sen avautumista. Kun itse pujahda sisään niin minuun luodaan murhaavia katseita vaikka siinä on syynsä miksi myyjät menevät valmistelemaan myymälän puolta ennen ovien aukeamista. Kaupan aukioloajat on teipattu isosti ikkunoihin, ne löytyvät netistä ja paikallislehdessäkin on viikottain näkyvillä ne perusajat samoin kuin esim. pyhäpäivistä johtuvat poikkeusaukiolot.\nLukutaidottomuus loistaa myös tarjoushaukkojen kohdalla. Jos tarjouksessa lukee, että vain 2 kpl/talous, ei koske tuotetta x, tarjous voimassa to-su tai, että tarjoustuotteita on vain erä, niin nämä lyhyet lisätiedot eivät tavoita asiakkaiden silmiä vaikka muuten tarjouksia metsästetään ja tavataan lehdistä pöksyt innosta täristen.\nEi ole myöskään myyjän vika jos olet nähnyt toisen kaupan tarjouksen jossain ja et suostu käsittämään miksi samat tarjoukset eivät päde S-ryhmän ja Keskon kaupoissa.\nVanhemmat tulevat kauppaan lapsiensa kanssa ja alkaa armoton sirkus. Lapset näpelöivät hiekkaisilla ja kuolaisilla tahmatassuillaan paistopisteen tuotteet ja irtokarkit läpi, törmäilevät muihin asiakkaisiin ja myyjiin, syövät ostoksiaan ennen kassaa ja jättävät keräämiään tuotteita väärille paikoille ympäri kauppaa.\nVanhemmat joko lepertelevät ja yrittävät lahjoa pikkupirulaisiaan käyttäytymään edes hieman tai vaihtoehtoisesti vain kääntävät selkänsä ja luottavat ettei pikku-Vilhelmiina-Amadeus juokse päin 50 mariskoolia tai käy aukomassa pakastealtaiden vetokansia ja jätä pakasteita sulamaan. Näinhän ei voi millään käydä…\nNe asiakkaat jotka jokaisella käynnillään etsivät sinut ja haluavat kertoa kaiken reissustaan kummin kaiman veljenpojan mökille. Small talk toki kuuluu työnkuvaan ja yleensä se keventää päivää, mutta kun jutustelu kestää yli vartin ja et pääse jatkamaan töitäsi niin se alkaa pänniä. Hyllyjen täytön yhteydessä höpöttely onnistuu hyvin, mutta kun yrität palvella myös muitakin asiakkaita ja tämä tuttavallinen random tantta vain jatkaa, jatkaa ja jatkaa…\n« Sovituskoppien aasit


RKP jyrää - Eduskuntavaalit lähestyy - Perussuomalaisten Blogisivusto\nTaisto Miettinen TI 3.2.2015 klo 18:04 Muokattu KE 11.2.2015 klo 23:29\nEduskuntavaalit lähestyy, joka näkyy myös käytännön toiminnassa. RKP enemmistöinen valtuusto päätti eilen, että kaupunginhallituksen ja valtuuston puheenjohtajat molemmat ovat RKP:stä. Valtuuston uudeksi puheenjohtajaksi valittiin RKP:n eduskuntavaaliehdokas.\nKauniainen Kokoomus RKP\nTuo on hyvä esimerkki RKP todellisesta luonteesta… rasistinen kielipuolue, todellakin!\nJa Persut on muuten vaan rasistipuolue. Kaikissa muissa puolueissa on aina vikaa, mut Persut ei oo koskaan tehnyt virheitä. Persut ei oo mitään muuta kuin Vatikaani-Soinin narussa juokseva päätön kanalauma. Ei mitään asiaa hallitukseen, taaskaan. Joskaan tällainen vastuunpakoilu ja vähemmistöjen sorto ei yllätä ketään.\nTI 8.11.\t Taisto Miettinen


Selkärangaton ja vuorovesi • K11 • Charlie/Draco/Harry\nKirjoittaja Aihe: Selkärangaton ja vuorovesi • K11 • Charlie/Draco/Harry (Luettu 2412 kertaa)\n« : 27.08.2018 17:38:41 »\nParitus – Charlie Weasley/Draco Malfoy/Harry Potter\nTyylilaji – romanssi, mutta myös ikävää ja katkeruutta\nSanamäärä – 3,044\nYhteenveto – ”Se olisi kuitenkin ollut mitätön anteeksipyyntö ja kuulumisia. Ehkä muutama ikävän sana, jos olisimme onnekkaita.”\n! Varoitukset – ei mitään sen kummempaa, vain mainintoja seksistä ja paikoin kirosanoja hui\nA/N: Polyamoriaa, jee!! Oon aina halunnut kirjoittaa näistä kolmesta yhdessä. En ole muistaakseni ikinä kirjoittanut Charlie/Dracoa, enkä ole tainnut ikinä myöskään kirjoittaa mitään ficciä Dracon näkökulmasta, oon ihan liian kiintynyt Harryyn lol. Halusin kirjoittaa jotain oikeasti romance-genreen sopivaa, mutta ei tämä silti oikein Hunajaherttuaan sovellu, höh.\nKirjoitin tästä ficistä 800 sanaa tajunnanvirtana, mutta flow katkesi, kun koiranpentu piti viedä pissille, enkä oikein saanut sitä fiilistä takaisin. Joten anteeksi, jos tämä loppua kohden huononee, mutta ehkä on ihan luettavaa kamaa. Olisin voinut kirjoittaa tästä aiheesta enemmänkin, ja ehkä vielä palaan tähän verseen idk. Sivumennen sanoen oon vielä erittäin epävarma kirjoittamisestani, kun siitä on kulunut niin kauan, kun oon kirjoittanut ollenkaan (ja nyt oon kirjoittanut tosi paljon), joten jännittää aika paljon julkaista tämä. Iik.\nPs. En oo muuten kirjoittanut mitään vuosiin imperfektissä, joten saattaa olla, että failasin jossain määrin, ja imperfekti muuttui takaumissa vahingossa preesensiin. Oon myöskin tunnetusti sokea omille virheilleni, joten anteeksi siitä.\n(Osallistuu Arkifest II:een pakollisilla sanoilla: uskaltaa, sanomalehti, solmia, hiljainen, tervehdys.)\nSelkärangaton ja vuorovesi\n”Charlie lähetti kirjeen”, Draco sanoo, mainitsee. Hänen teekuppinsa höyryää kesäaamuun, kissa maukaisee pöydän alla, ja Harry katsahtaa ylös kirjastaan, jota ei oikeastaan edes lukenut. Draco on ollut tunnoton koko aamun.\n”Lähetti vai?” hän uskaltaa sanoa, eikä edes yritä peitellä innottomuuttaan. Sivelee kirjan kannen liikkuvaa huispausjoukkuetta peukalollaan. Hänen kahvinsa on eilen keitettyä ja harmaa maidosta, lusikka kiertää kehää pitkin kupin reunoja. Hänen aamunsa ovat tähän saakka olleet laiskoja. Niin kuin Draconkin.\n”Jep”, Draco sanoo. Lausahdus tuntuu soivan hiljaisessa talossa, vaikka seinät eivät ole edes tyhjiä. Draco taittelee sanomalehtensä siistiin nippuun ja nostaa lukulasinsa otsalleen. Hän katsahtaa Harrya, joka on kääntynyt makaamaan sohvalla taiteellisesti ylösalaisin. Hiukset hipovat pölyttynyttä kokolattiamattoa.\nTeddy yrittää leikkiä kissan kanssa, mutta ajaa sen takaisin Dracon luokse turvaan. Teddy ei näytä syylliseltä, mätkähtää vain istumaan lattialle katselemaan sitä kauempaa.\n”No. Luitko sen?”\nDraco siristää silmiään, silittää etusormellaan tuolin ympärillä pyörivää kissan kaartuvaa selkää. ”En toistaiseksi. Mietin, mitä sinä sanoisit. Tekisit.”\n”Mitä minä sanoisin”, Harry toistaa. Puhaltaa otsaan liimautuneita hiussuortuvia pois. ”En minä tiedä.”\nDracon käsivarret ovat nyt puuskassa. ”En tiedä, olisiko se sen arvoista.”\nSe sattuu kuitenkin, hän ei sano, mutta Harry tietää sen jo kokemuksesta.\nCharlie oli ensin Dracon.\nHe tapasivat, kun Draco oli vielä 17-vuotias, ”villi ja vapaa”, juhlimassa täysi-ikäisyyttään ensimmäisessä velhoklubissaan Lontoon nurkassa. Charlie oli ollut valo ihmissekasotkussa, ja Draco oli päättänyt välittömästi saavansa hänet, vaikka se olisi viimeinen asia, jonka hän tässä maailmassa tekisi. Hän ei ollut tiennyt, vaikka nyt kun ajattelee niin sen olisi pitänyt olla itsestään selvää, että Charlie oli Weasley. Ehkä se olisi saanut hänen mielensä kääntymään, mutta Draco ei enää usko siihen.\nCharlie oli. On. Kaiken keskipiste. Dracon ikioma lempeä yövalo pimeässä. Ei aurinko, mutta sen kaltainen. Draco oli ollut eksynyt, ja Charlie oli ilmestynyt hänen elämäänsä juuri oikealla hetkellä. Ei pelastamaan, mutta näyttämään tien pelastukseen.\nHe olivat yhdessä ottaneet elämästä kaiken irti. Nousseet pystyyn, eivätkä kaatuneet.\nJa sitten tuli Harry.\nHarry solmii Teddyn kengännauhat rusetille sinä samana aamuna kello yhdentoista jälkeen. Draco katsoo vierestä, hymyilee hieman, mutta hänen ajatuksensa ovat yhä kai toisaalla. Hän miettii Romaniaa, muttei Charlieta. Charlie aina kuluttaa ajatuksia. Niin, että tuntuu ettei enää mitään olisi jäljellä.\nHarry nousee pystyyn ja tarttuu Teddyä kädestä. ”Mitä mietit?” hän kysyy, vaikka tietää jo vastauksen. Kysymykset voittavat aina oletukset.\n”Tiedäthän sinä”, Draco tyytyy sanomaan. Hän kohottaa harteitaan.\nHarry tietää. Totta kai hän tietää. Hän myös muistaa. Charlien naurun ja hänen pimeässä(kin) loistavan sydämensä. Hän myös muistaa miltä menettäminen tuntuu ja sitä ei ole helppo unohtaa.\nDraco poltti Charlien kirjeen takassa, lukemattomana, muttei todellakaan unohdettuna. Ei anna itsensä miettiä liikaa, mitä se saattaisi sisältää. Romanian tuulia vain, ehkä anteeksipyynnön. Rakkaudentunnustuksen. Ikävän.\nEnsimmäinen kirje puoleentoista vuoteen, ja he eivät lukeneet sitä.\n”Kaduttaako?” Harry kysyy. Harry on aina ollut heistä se, joka velloo menneisyydessä, mutta tässä asiassa hän on ollut Dracoa vahvempi. Hän ei anna anteeksi. Ei edes, vaikka Charlie palaisi nyt kotiin, edes Englantiin. Draco ei tiedä, mitä hän itse tekisi. Hän ei enää edes tiedä, miltä Charlien rohtuneet huulet tuntuivat hänen omiaan vasten.\nEhkä hän antaisi anteeksi.\nDraco katsahtaa Teddyä, tämän polvissa on naarmuja ja maaginen laastari. Tukka on tänään limenvihreä, ja Draco on aina vihannut sitä väriä. Mutta ei poikaa voi siitä syyttää. Hän on kolmevuotias, ja ilman vanhempia. Jostain syystä Draco kadehtii häntä hieman.\n”Ei”, Draco vastaa ja sipaisee Harryn poskea etusormen rystysellään.\nHarryn hymy on kiitollinen.\n”Harry Potter on rakastunut sinuun”, Draco sanoi ja kaatoi itselleen lisää teetä. Hän katsahti Charlieen, joka hymähti Profeetalleen ja ojensi kuppiaan katsomatta Dracoon.\n”Niinhän tuo on”, Charlie vastasi viimein. Draco kiristeli hampaitaan. Hän kätensä tärisivät ja sydän pakahtui rinnassa.\n”Siis myönnät sen? Että tiedät?” Dracon kädet puristuivat pöydän kulmaa vasten.\nCharlie ei vieläkään katsonut häneen, mutta hänen otsansa rypistyi.”Mitäpä siinä on tietämistä? Minähän olen sinun kanssasi, Draco.”\nDracon henkeä salpasi. ”Mutta. Etkö ole kiinnostunut? Hänestä.”\nCharlie huokaisi ja katsoi viimein Dracoa sanomalehden takaa. Hänen silmänsä välkähtivät kattolampun valossa. ”Ehkä”, hän sanoi viimein, ja Dracon hengitys värähti.\nDraco nousi seisomaan ja kumartui ottamaan kummankin täydet teekupit. Hän tyhjensi ne tiskialtaaseen ja kyyristyi sen äärelle. ”Olet ihan vitun ristiriitainen”, hän mutisi itsekseen ja tunsi sisintään kalvavan.\nHän kuuli tuolin kalahtavan vasten lattiaa, kun Charlie nousi seisomaan. Hetken päästä hänen valtava kätensä laskeutui Dracon harteille. Suukko niskaan.\n”Ei sillä ole mitään väliä”, hän sanoi. Anteeksipyytävästi. Kuin hänellä olisi jotain, minkä vuoksi pyytää. Ei se Charlien vika ollut. Ei tietenkään. Draco tiesi sen.\n”Mutta kun sillä on”, Draco vastasi.\n”Koska ajattelet häntä samalla lailla kuin minua. Ja sinä rakastat minua.”\nSe ainakin oli totuus. Charlie rakasti Dracoa. Sitä hänen ei koskaan tarvinnut epäillä.\nCharlie. Rakastaa. Dracoa.\nTeddy on takaisin Andromedan luona, ja kodissa on hiljaista. Kissakin on nukkunut suurimman osan päivästä.\nNyt Harryn pää on Dracon sylissä ja Dracon sormet hänen paljaalla solisluullaan. Paita on kai Charlien vanha, ruma ja liian iso; roikkuu Harryn päällä. Ehkä siinä vieläkin voisi olla Charlien tuttu savuinen ja seikkailullinen ominaistuoksu. Draco painaa päänsä Harryn otsaa vasten.\n”Ei sitä kannata enää miettiä”, Harry sanoo varovaisesti,vaikka Draco tietää, että Harry ajattelee täsmälleen samaa. Aina. Heidän mielensä ovat tässä asiassa kuin yhdet. ”Se olisi kuitenkin ollut mitätön anteeksipyyntö ja kuulumisia. Ehkä muutama ikävän sana, jos olisimme onnekkaita.”\n”Niin”, Draco vastaa. Puree alahuultaan ja tekisi mieli vain antaa olla, mutta Harry vielä jatkaa:\n”Hän ei enää tule takaisin, Draco”, Harry sanoo, ja Dracosta on uskomatonta, että Harry on tässä asiassa se, joka kykenee ajattelemaan rationaalisesti. Harry. Harry, joka kulkee eriparisukissa, hyvässä lykyssä vieläpä rikkinäisissä, pelasti kodittoman kissan Iskunkiertokujalta, muttei edes antanut sille nimeä. Harry, joka on jääräpäisin ihminen, jonka Draco on koskaan tuntenut.\n”Niin”, Draco sanoo takaisin. Hän tuntee olonsa jonkinlaiseksi jästikoneeksi. Käynnistyy vain käskettäessä.\n”Jos hän tulisi takaisin, hän olisi tehnyt sen jo aikaa sitten”, Harry jatkaa, ja Draco vain haluaisi tämän olevan hiljaa. Harry ei puhu paljon, mutta kaikella, mitä hän sanoo on paljon arvoa.\n”Me pärjätään kyllä.”\nHarry nousee kyynärpäilleen ja suukottaa Dracon poskea.\nCharlie nauroi yleensä aina. Joskus seksinkin aikana. Nyt hän suuteli Harryn suupieltä ja kaatoi tämän selälleen sängylle ja hyökkäsi päälle varpaat kippurassa ja hymy silmissään. Draco katsoi vierestä, eikä aluksi oikein tiennyt mitä ajatella ennen kuin Charlie kääntyi häneen päin.\n”Tule, rakas”, hän sanoi ja kosketti hellästi Dracon rannetta. Dracon silmät siristyivät hieman. Harryn pää kohosi tyynyltä ja hän katsoi suoraan Dracoa silmiin, kerrankin. Hän näytti hieman varautuneelta, mutta onnelliselta. Koska tässä asiassa heillä oli jotain yhteistä. Charlie, jota oli mahdotonta olla rakastamatta.\nTällaista Dracon sodanjälkeinen elämä nyt oli. Kolmenkimppaa lohikäärmeenkesyttäjän ja Pojan-joka-elää kanssa. Hän pudisti päätään, mutta hänen huuliaan kutitti. Hänen isänsä varmaan kääntyi haudassaan, Draco huomasi ajattelevansa. Mutta väliäkö sillä. Kuolleita ei mikään oikeasti hetkauta.\nHänen sormensa takertuivat Harryn nilkan ympärille. Tämä huoahti.\n”Carpe Diem, Draco”, Charlie sanoi ja nauroi päälle. Hän makasi sängyllä kuin meritähti, punaiset hiukset kuin huntuna tyynyn päällä. Harry nukkui hänen kainalossaan, pää Charlien rintakehällä ja jalka polvitaipeessa, hymy huulillaan unissaankin. Silmälasit Charlie oli taitellut yöpöydälle ja haki samalla lasin vettä kummallekin. Aina niin huomaavainen, se Charlie.\nDraco työnsi kämmenensä Charlien olkaa vasten. ”Ole sinä siinä hiljaa.”\nCharlie hymyili, silmät paloivat. Hän oli aina niin lempeä. Dracon sydäntä hieman särki, ja hän rakasti aina vain. Silloin ja aina.\nCharlie nousee hieman ylös, varovasti, jottei herättäisi Harrya, ja sulkee Dracon leuan peukalon ja etusormen väliin. Hän suutelee piilotettua hymykuoppaa hellästi, ja Draco sulkee silmänsä.\n”Noin. Hymyilisit vähän. Kaikki on hyvin”, Charlie sanoi. Hänen silmäkulmissaan oli naurunryppyjä jo silloin.\nDraco naurahti hieman epäuskoisesti. ”Tämä on vain niin...”\n”Hullua?” Charlie arvasi ja siveli kovettuneella peukalollaan Dracon leukaa.\n”No. Niin.” Draco vilkaisi nukkuvaa Harrya ja pudistaa sitten päätään. Harry Potter nukkui hänen sängyssään ilkialasti Dracon kumppanin vieressä, eikä hän ollut enää edes mustasukkainen. Se kuoli siinä vaiheessa, kun Charlie kertoi rakastavansa ja lomitti Dracon ja Harryn sormet keskenään.\n”Hullua hyvällä lailla?” Charlie sanoi. Virnisti niin, että kellastuneet hampaat näkyivät.\n”Harry Potter makaa alasti meidän sängyssä”, Draco sanoi. ”Me juuri naitiin siltä aivot pellolle.”\nCharlie nauroi ja veti nukkuvan Harryn hieman lähemmäksi itseään. Hän silitti sitten paikkaa vieressään kutsuvasti. ”Se on hyvä asia, eikö ole?”\nDraco nousi ylös polvilleen ja siirtyi sänkyä pitkin Charlien luo. Hän hengitti.\n”Se on häiriintynyttä, jos mitä.”\nCharlie nauroi uudelleen, peitti äänen kämmenselällään ja katsahti sitten alas Harryyn, joka tuhisi Charlien rintaa vasten. Hän ei herännyt.\n”Mutta oli kuitenkin kivaa?”\nDraco kohautti olkapäitään. ”Sinä teit siitä kivaa.”\nCharlien posket punehtuivat hieman. ”Rakastan sinua”, hän sanoi.\nOn hiljaista, kun Draco ja Harry rakastelevat sinä iltana ensimmäistä kertaa viikkoon.\nDraco painaa kyntensä Harryn selkään, niistä muodostuu myöhemmin puolikuumustelmia, jotka ovat Dracon mielestä kauniita. Hänen merkkinsä Harryn kehossa.\nDraco rakastaa Harrya. Hän rakastaa sitä, kuinka Harryn painoa yläpuolellaan, kun Harry työntää hänet sänkyyn ja kaatuu hänen päällensä virnistäen. Hänen voimakasta rintakehäänsä täynnä arpia, sellaisia jäänteitä, jotka on helppo huomata, muttei helppo sivuuttaa. Hänen kuivia, mutta lempeitä huuliaan, jotka hivuttautuvat kaulalle ja solisluille ja siitä vielä alaspäin. Hänen lanteiden pauketta vasten Dracon alavatsaa.\nDraco rakastaa Harrya.\nMutta orgasmin jälkeen hän aina kaipaa Charlieta.\nHän tietää, että Harry tuntee samoin, mutta siitä he eivät koskaan puhu.\nEnsimmäiset hetket kolmisin olivat vaikeita.\nDraco rakasti Charlieta, vihasi Harrya. Harry rakasti Charlieta, vihasi Dracoa, ja Charlie rakasti kumpaakin. Hän oli se, joka ehdotti sitä juttua, sitä polyamorista suhdetta. Ei pelkästään siksi, että hänen olisi vaikea valita, Charlie oli vakuuttanut. Kyse ei ollut siitä, hän teki selväksi, että Draco ja Harry ymmärsivät sen molemmat oikealla tavalla.\nTarkoituksena ei ollut Charlien jakaminenkaan, mihin Draco ei olisi koskaan suostunut, ja sen Charlie tiesi. Koska Draco oli maannut hiljaa vuoteessa Charlien kainalossa yhtenä iltana ja sanonut, että ei koskaan voisi jakaa onneaan kenenkään muun kanssa.\nCharlien mielestä Draco rakasti Harrya ihan alusta asti. Siksi se järjestely toimisi, hän oli sanonut. Innoissaan niin kuin Charlie kaikista asioista yleensä olikin. Draco ei ollut vakuuttunut.\nSe oli vaikeaa, mutta loppujen lopuksi yksinkertaista. He toimivat yhdessä, ja jopa Charlie yllättyi siitä, sanoi myöhemmin uskoneensa jommankumman luovuttavan heti kättelyssä.\nMutta Draco (eikä Harry) ei luovuttanut.\n”Tekisitkö kauppalistan?” Harry kysyy, ja hetken aikaa Draco vain ajattelee, että tällaisiäkö me nykyään olemme. Hän ajattelee, syyllisenä, että Charlie olisi vain sanonut, että mennään kauppaan ja katsotaan, mitä sieltä tulee mukaan.\n”Kai sitä pitää”, Draco sanoo ja tarttuu sulkakynään ruokapöydällä ja repäisee kirjan ensimmäisen sivun pergamentiksi. Ei sitä kukaan koskaan edes lukenut. ”Mitä me tarvitaan?” Hän hivelee sulalla alahuultaan, Harry kurtistaa kulmiaan.\n”Maitoa”, hän sanoo ja pitää tauon.\n”Ja?” Draco kysyy. Hän on tylsistynyt. Hän vihaa arkea melkein yhtä paljon kuin Charlien lohikäärmeitä.\n”Vaaleaa paahtoleipää”, Harry sanoo ja käärii kaapunsa hihoja helteeseen sopiviksi.\n”Vaalea paahtoleipä on epäterveellistä”, Draco sanoo automaattisesti. ”Sinusta tulee vielä lihava.”\nHarry huokaisee ja tarttuu taikasauvaansa. ”No osta sitten mitä ostat. Kokojyväsämpylöitä tai jotain.”\nDraco kirjoittaa pergamenttiin: olet idiootti, ja näyttää sen Harrylle, joka ei näytä vihaiselta niin kuin Draco haluaa, ei edes ärsyyntyneeltä. Hän vain pyöräyttää silmiään.\n”Minun pitää nyt mennä, ihan oikeasti. Mene sinne kauppaan ja osta mitä tarvitaan.”\n”Miksi minä?” Draco kivahtaa. Uusi silmienpyöräytys.\n”Koska minulla on töitä ja sinulla ei sattuneesta syystä ole.”\n”Niin, koska kukaan ei palkkaa entistä kuolonsyöjää”, Draco sanoo vimmastuneena, ja Harry kohauttaa olkiaan näyttäen tylsistyneeltä.\n”Sinä sen sanoit, en minä.”\nCharlie ei ikinä ollut tuollainen, Draco haluaa sanoa, mutta ehkä ensimmäisen kerran elämässään pitää suunsa kiinni.\nPannu ritisi risottoa, ja Charlie pilkkoi persiljaa leikkuulaudalla. Kissa oli vielä silloin uusi lisä heidän pieneen perheeseensä, ja se makoili Draco jaloissa, minkä se oli ottanut tavaksi Dracon suureksi yllätykseksi. Eläimet eivät yleensä pitäneet hänestä, eikä hän pitänyt niistä.\nHarry jutteli jotain turhanpäiväistä Charlien keittiön pöydän ääressä, ja Draco seisoi Charlien vieressä pilkkoen hajamielin paprikaa. Charlie oli hellan ääressä, aina niin itsevarma keittiössä.\nHän rakasti tehdä ruokaa.\nDraco ei sitä koskaan ymmärtänyt, hän ei ollut aiheesta kiinnostunut, eikä edes yrittänytkään vaikuttaa siltä. Harry oli liian kömpelö sellaiseen, osasi juuri ja juuri paistaa maustamattoman munakkaan ilman, että se kärventyi. Mutta Charlie. Charlie oli jotain ihan muuta.\nOsa Dracon tunteista Charlieta kohtaan oli kai suunnatonta palvomista. Hän olisi ensimmäinen, joka myöntäisi sen. Charlie vain nyt oli sellainen. Lähes täydellinen kaikissa asioissa. Tai ainakin siltä se tuntui. Draco ja Harry eivät palaneet maailmalle niin vahvasti, eivät ehkä jääneet toistensa mieliin samalla lailla. Tai kenenkään muun mieleen. Kun Harrylta riisuttiin Valitun rooli pois, monen mielestä paljoa ei jäänyt jäljelle.\nJa Draco taas. Hänet oli jo kokonaan unohdettu.\n”Ojennatko basilikan?” Charlie kysyi sivumennen hellan ääreltä, ja Draco tajusi seisoneensa tämän vierellä mitäänsanomattomana jo minuutteja. Harry, joka oli istahtanut tiskipöydälle, katsahti Dracoa silmälasiensa yli.\n”Kaikki okei?” hän kysyi, juuri ja juuri ylettyi koskettamaan Dracon poskea Charlien olan yli.\nDraco tarttui Harryn käteen ja veti hänet äkisti alas pöydältä.\n”Varovasti!” Charlie torui ja kopautti Harryn takaraivoa paistinkauhalla, joka oli onneksi vielä toistaiseksi puhdas.\nDraco tyrskähti. Hän hieroi kämmenellään kohtaa, johon Charlie oli osunut ja suikkasi suukon Harryn kulmakarvaan. Sitten suoraan huulille. Kun hän nosti katseensa, Harry oli yllättynyt, ja Charlien katse oli lempeä.\nDraco tajusi, että tämä oli ensimmäinen kerta, kun hän oli suudellut Harrya ilman Charlien välikättä. Harryn vihreät silmät olivat kuin metsä ilman varjoja, ja Draco hymyili. Hän kohensi Harryn silmälasien sankojen asentoa ja liu’utti sitten kätensä poskea pitkin Harryn huulille.\nHän ei huomannut Charlien ilosta paisuvaa katsetta, virnettä, joka olisi pistänyt auringonkin häpeämään.\nSiinä vaiheessa Draco vasta tajusi, ettei voisi koskaan päästää kummastakaan, ei Charliesta eikä Harrysta, irti.\nKun Draco tulee kaupasta kotiin, kissaa ei näy missään.\nSe on ensimmäinen asia, johon hän kiinnittää huomiota. Kissa on aina ovelle odottamassa, jos se on ollut yksin kotona. Kerjäämässä huomiota ja rapsutuksia, joita Draco on alkanut antaa sille auliisti. Sen jälkeen, kun Charlie… Sen jälkeen, kun Charlie ei enää kuulunut heille.\nKello tikittää puoli yhtä seinällä, ja Draco osoittaa sauvallaan paperikasseja. Kun Charlie lähti, Harry oli yrittänyt opetella kokkaamaan, risottoa, mutta se ei koskaan maistunut siltä, miltä sen olisi kuulunut; vain kaipaukselta ja hyviltä muistoilta, jotka eivät vielä olleet pilaantuneet. Kaikesta huolimatta.\nRuokatavarat leijuvat itsekseen keittiöön, ja Draco kuulee sen kolinan, kun jääkaapin ovi aukenee ja pöytälaatikot avautuvat. Hän ei ollut koskaan hyvä kotitaioissa, ei ollut mitään syytä opetella, kun Charlie yleensä huolehti sellaisista asioista. Hänen pitäisi tänään pestä pyykkiäkin.\nDraco katsahtaa ympärillään, kodin hiljaisuus on tänään poikkeuksellista.\nKuuluu askelia olohuoneesta. Ja siinä hän nyt seisoo, Dracon edessä kuin joku puolituttu, kissa sylissään ja pitkän matkan kulkeneet nahkasaappaat jaloissaan. Hiukset ovat sekasotku punaista, niin pitkät, että Charlie on kietonut ne sotkuiselle nutturalle niskaan. Pisamia poskilla ja ihoon pinttynyt palovamma poskipäässä. Käsivarret ovat paljaat, ja Draco näkee ne heti; uusia jo miltei haihtuneita arpia on usein, ja jo se kertoo miten pitkän ajan Charlie oli lopulta poissa.\nPuolitoista vuotta. Dracon kädet tärisevät, kun kissa (se aina piti eniten Charliesta, mikä petturi) maukaisee tervehdykseksi Charlien käsivarsilta.\nDraco ei pysty hetken aikaan katsomaan Charlieta edes silmiin, hän vain tuijottaa tämän vahvaa rintakehää, ja matkassa rypyttänyttä vihreää matkaviittaa. Kun Dracon katse viimein kohtaa Charlien silmät, Charlie vain hymyilee niin kuin kaikki olisi ennallaan.\nCharlie sanoi, että lähteminen ei missään nimessä olisi helppoa.\nHän jopa näytti tarkoittavan sitä.\nMelkein kaksi vuotta kolmin ja tässä hän nyt istui makuuhuoneen sängyllä, matka-arkku valmiina lähtöön ja jo toinen jalka ovesta valmiina ulkona. Eikä hän ollut sitä ennen maininnut sanallakaan takaisin Romaniaan paluusta. Ei sanallakaan ja ehkä siitä Draco on eniten katkera. Että hänellä ei jäänyt lainkaan valmistautumisaikaa ennen kuin Charlie oli jo poissa.\nHarry seisoi Dracon vieressä, käsi toisen lanteilla sanomatta mitään. Dracokaan ei paljoa sanonut. Mitä siihen voisi sanoa. Että toinen vain lähtee ja jättää kaksi rakastaan jälkeen, koska hänen elämänsä työtilaisuutensa on koittanut.\nJa Draco luuli hänen ja Harryn olevan Charlien elämäntilaisuus.\n”Minun on pakko mennä”, Charlie sanoi, eikä silloinkaan pystynyt peittämään sitä innostusta äänestää. Hän oli pahoillaan, tietenkin, mutta tämä oli hänen intohimonsa. Ne saatanan lohikäärmeet. Draco puristi Harryn kättä.\nCharlie haroi hiuksiaan ja mutristi suutaan. ”Minä haluan mennä”, hän sanoi, ihan kuin kukaan häntä olisi estämässä. Dracon teki mieli vain huutaa, että mene jo, lähde jo, äläkä vaan jätä mitään jälkeen.\n”Tämä oli sitten varmaan tässä”, Harry lopulta sanoi, eikä päästänyt irti Dracosta. Charlie nyökkäsi pahoittelevana.\n”Te olette yhdessä minun aarteeni”, hän sanoi sitten, ja Draco pyöräytti silmiään.\n”Niin kuin täysjärkiset ihmiset jättäisivät aarteensa rannalle ruikuttamaan.”\nCharlien suuret silmät paistoivat epätoivoa, ja ihan hetken aikaa Draco tunsi olonsa syylliseksi. Mutta vain sen hetken.\n”Hyvää loppuelämää. Toivottavasti olet ihan vitun onnellinen nyt”, hän sanoi, irrotti Harryn otteen itsestään ja poistui huoneesta. Tuijotti vastapäistä seinää ja tunsi melkein tukehtuvansa.\nCharlien rakkaus oli aina ollut lempeää ja tasaista, mutta niiden hyvästien oli aina kuuluneet olla katkerat.\n”Lähetin kirjeen”, Charlie sanoo ja rapsuttaa kissan päälakea. Hänen kyntensä ovat rikki puretut ja rystysissä punaista ihottumaa. Hänen äänensä Dracon ja Harryn kodissa ei tunnu enää kuuluvan.\nHän on siinä nyt, Draco ajattelee. Tässä. Puolentoista vuoden jälkeen. Nyt kun Charlie on tässä, Draco ei enää tiedä, haluaako. Mitään. Hänen ajatuksensa ovat pölyttyneet kuin villakoirat kodin nurkissa.\nCharlie vain seisoo siinä. Ei näytä olevan edes pahoillaan. Hymyilee vain. Draco rakasti sitä hymyä.\n”Me saimme sen”, Draco vastaa lyhyesti. Hänen sormensa puristuvat nyrkkiin. Charlie laskee kissan lattialle, ja se ryntää heti Dracon jalkojen juureen.\n”Se on kasvanut”, Charlie sanoo sitten. Kissa oli vielä pentu, kun Harry toi sen kotiin, mutta nyt siitä on kasvanut oikea rotkale.\n”No siitä on aikaa, kun näit kissan viimeksi”, Draco vain sanoo, vaikka haluaisi pukea kaikki ajatuksensa yhteen lauseeseen. Mitä vittua sinä täällä teet.\n”Kissan? Ettekö vieläkään ole antanut nimeä?” Charlie pudistaa päätään, ja se virne on hyvä sama. Se ärsyttää Dracoa suunnattomasti.\n”Luitteko sen? Kirjeen”, Charlie kysyy, vaikka tietää varmasti jo vastauksen. Hän raapii niskaansa, tapa, jonka hän on kopioinut kai Harrylta. Draco on turta, kun nostaa kissan syliinsä.\nCharlie huokaisee. ”No niin minä ajattelinkin.”\nDraco ottaa epäröivän askeleen kohti Charlieta, joka seisoo paikallaan. Ei odota kosketusta, muta antaa kuitenkin mahdollisuuden siihen. Draco toivoo, että Harry olisi täällä nyt.\nCharlie levittää käsiään, eikä ihan uskalla virnistää. Hän on lempeä, kun tarttuu Dracoa ranteesta ja vetää hänet lähelleen.\nCharlie tuoksuu yhä samalta. Draco antautuu tunteilleen, ja painaa nenänsä vasten Charlien ohimoa. Hän oli jo unohtanut, että on Charlieta pidempi.\n”Minä tulin kotiin”, Charlie sanoo. ”Ehkä vähän myöhässä, ehkä et enää anna anteeksi, mutta olen täällä ja rakastan sinua.”\nDracon sydän pakahtuu, joten Charlie kuiskaa uudelleen: ”Rakastan sinua.”\nDracon sydän sykkii. Hän miettii, mitä Harry sanoo, kun tulee kotiin.\n« Viimeksi muokattu: 30.08.2018 10:24:08 kirjoittanut Vilna »\nVs: Selkärangaton ja vuorovesi • K11 • Charlie/Draco/Harry\n« Vastaus #1 : 03.09.2018 18:15:51 »\nHeissan ja terveisiä kommenttikampanjasta. Minun piti kommentoida jo silloin aiemmin, mutta sitten menin sairastumaan tähän syysflunssaan ja se vähän jäi. Nappasin tämän kommenttikampanjasta koska musta tämä oli niin taidetta alusta asti. Muistan sun vanhoista teksteistä sun tyyliä ja musta se on aina ollut niin kaunista, että sitten tuntu jotenkin hyvältä ottaa tämä.\nRakastan tätä otsikkoa. Se sopii tyyliltään niin hyvin tän tekstin taiteellisuuteen, eikä erkane siitä. Mietin tässä että viittaavatko nuo sanat keneen tässä tekstissä, mutta jätin sitten pohdinnan kokonaan, koska mulle riitti että tämä teksti oli kaunis.\nCharlie/Draco/Harry on mielenkiintoinen paritus. En yhtään ihmetellyt kun se alkoi Dracon ja Charlien välisenä ja sitten Harry liittyi. Se että Harryn ja Dracon välille on muodotunut tällainen hauras suhde, mitä tässä kuvataan on musta jotenkin niin hienoa. He tulevat toimeen ja heille on muodotunut omat tapansa.\nEsimerkiksi tämä. Musta Harryn ja Dracon kanssakäyminen on tässä niin ihanaa. Kaikki mitä he keskutelevat tässä tekstissä vain yksinkertaisesti toi-mii.\nEn muuten todellakaan ole sitä mieltä, että tässä tekstissä flow on katkennut, musta tämä sopivasti soljui alusta loppuun ja tätä oli nautinnollista lukea. Ei kannata ollenkaan epäillä itseään kun kirjoittaa näin kauniisti.\nHänen kahvinsa on eilen keitettyä ja harmaa maidosta, lusikka kiertää kehää pitkin kupin reunoja. Hänen aamunsa ovat tähän saakka olleet laiskoj\ntässä tekstissä oli niin paljon ihania taiteellisia yksityiskohtia. Niin kuin tässä kehän kiertäminen ja harmaata maidosta. Sulan tähän. Pidin myös siitä,että Harry yrittää tehdä risottoa, mutta se ei kuitenkaan ollut sama\nTässäkin tuli niin ihanasti ilmi se, että vaikka Charlie lähtee niin Draco ja Harry on edelleen yhtä.\nVielä tämä, koska tässä niin paljon kaikki puhe on viimesen päälle ja nämä keskustelut kyllä on aika hajottavia.\nKiitos tästä, oli ihaninta mitä olin pitkään aikaan lukenut.!\n« Vastaus #2 : 12.09.2018 14:39:06 »\nLyra: jee, kiva moi! :--) Apua, ihan häkellyin sinun kommentista. Ihana sinä. Otsikko oli kauhean vaikea mulle, kun nykyään otsikoista on tullut mulle hankalia keksiä, vaikka ennen oli helppoa!! Tässäkin otsikon merkitys jää aika tulkinnanvaraiseksi (selkärangaton on viittaus Charlieen ja tämän lähtemiseen, vuorovesi taas tämän paluuseen), mutta kiva että tykkäsit siitä. Charlie/Draco/Harry on joo mielenkiintoinen paritus, mutta oon aina halunnut yhdistää mun kaksi lempiparitusta yhteen (Charlie/Harry, Harry/Draco) ja yllättäen tästä tulikin tosi Charlie/Draco -painotteinen. Kiva kuitenkin, että myös Draco/Harry tuntui toimivan myös! Onpa ihana kuulla, että flow ei tuntunut katkeavan noin niin kuin lukijan silmin. Aahh, oon niin iloinen, että pidit ja että poimit lainauksia tekstistä ja kaikkea!! Oot ihana.\nKiitos tosi paljon kommentistasi. ♥\n« Vastaus #3 : 16.10.2018 11:19:26 »\nHeipä hei taas vaihdokkaista! (:\nYhdyn kyllä cassin kommentin aloitukseen ihan täysin! Koska jäihän tämä nyt aivan täydellisesti kesken, kun tästä olisi voinut tehdä varmaan kaksi kertaa näin pitkän tekstin! Tai miksei vaikka jatkiskin tästä olisi ollut ihan aiheellinen! Alkuun tuntui ehkä vähän hassulta, että nuo flashbackit oli erotettu vain aikamuotomuutoksella, kun olen tottuneempi siihen, että ne on kursivoituna siellä, mutta kyllä siihenkin tottui aika nopeasti.\nOli kyllä kovin suloista, että tässä oli pikkuinen Teddykin mukana, tuli vähän jotain canoniin sopivampaakin tunnelmaa mukaan, vaikka tässä ei selvästikään ollut mitään Harry/Ginny tai Draco/Astoria -kuvioita ollenkaan. Teddy kuitenkin onnistui hienosti kiinnittämään tämän tyylikkäästi sinne tiettyyn kohtaan aikajanalla, kun hänestä pystyi sitten helposti laskemaan, että Tylypahkan taistelusta on kolme vuotta aikaa. (:\nJotenkin ehkä vähän nakertaa tuolta alkupäästä se, miten Draco ei tunnistanut Charlieta Weasleyksi, mutta kenties tämä on vain ymmärrettävä niin, että he olivat niin kaukana niistä omista ympyröistään, että Draco ei sitten osannut laskea yhteen yksi plus yksi. Tai jotain. Muutoin kyllä en näe mitään hankaluuksia tämän kanssa, tuo yksi kohta jäi vain vähän kaivelemaan takaraivossa.\nApua, en minä osaa kommentoida tätä oikein mitenkään, kun olen nyt vaan niin syvällä jossain ihmesfääreissä täällä. Kiitoksia kuitenkin tästä, tätä oli miellyttävää lukea! ((:\n« Vastaus #4 : 15.10.2019 13:52:24 »\nVoi apua, minä luin tämän. Uskalsin, koska Dracon ja Harryn lisäksi se kolmas on nimenomaan Charlie eikä kukaan muu. Charlie taitaakin olla aino jonka voin ymmärtää ja hyväksyä tällaiseen rooliin, rakastuneena molempiin ja asumassa molempien kanssa. Se, että tässä oltiin välillä nykyhetkessä ja välillä mennessä, toimi hyvin ja pidin kaikenkaikkiaan tästä kerrontatyylistä paljon.\nEniten tässä oli Dracon ajatuksia, tunteita ja näkökulmaa. Ja koska minä pidän erityisen paljon Dracon hahmosta, se oli tietysti mukavaa minun kannaltani. Itse en ole ajatellut että harry olisi mikään huono kokki, mutta on sitä varmasti jos hänen taitojaan verrataan Charlien taitoihin.\nJa voi kun tuo kissa on kiva. Vai ei ole kissa saanut edes nimeä, voi pientä (tai siis isoa). Mutta eiköhän sillä ole ollut ihan hyvät oltavat.\nTämän voi nähdä yhtenä näkökulmana sille, miten Draco ja Harry ovat päätyneet yhteen. Jäiväthän he kahden kun Charlie heidät jätti. Onneksi heitä oli kaksi jätettyä ja saivat lohtua toisistaan. Vallan mainiosti tuo tunnelman kireys tuossa paistaa läpi, kun Draco päättää polttaa kirjeen ja olla lukematta sitä. Kuinka ajattelinkaan että Charlie ilmoittaa että hän tulee takaisin. Ja kuinka Draco ja Harry ovat jo tottuneet olemaan kaksistaan. Charlie tuntuu vain sekoittavan pakkaa eikä se ole hyvä.\nOtsikosta minulle mieleen nimenomaan Charlie. Hän on tuo selkärangaton, joka ottaa aina sen minkä haluaa. Hän toki yritti pehmittää lähtemistään sillä, etteivät nuorukaiset jää yksin.\nMutta kun kolmikko oli kehittänyt välilleen kummallisen kolmion, niin vaikutuksia oli kuitenkin. Ja vuorovesi viittaisi siihen, että Charlie lähti ja tuli uudelleen ja oletettavasi lähtee taas uudelleen.\nKiitos tästä lukuelämyksestä ja hyvää syksyn jatkoa.\n« Vastaus #5 : 02.04.2021 12:48:32 »\nPäivää! Tämähän oli vallan kiehtova teksti! Alunperin tää siirtyi mun lukulistalle nätin nimen ja mielenkiintoisen parituksen takia, halusin ehdottomasti nähdä miten oot toteuttanut tän parituksen. Viime aikoina on tullut luettua astetta vähemmän puhtaan romanttisia tekstejä kolmikkoparituksista, joten tämä oli oikein ilahduttavaa luettavaa. Vaikka olihan tässäkin melankolisuutta ihan kunnollakin.\nHahmojen väliset dynamiikat olivat tässä erinomaisesti toteutettuja. Pidin tosi paljon nykyisyyden ja flashbackien vaihteluista, oli kiva miten koko tilannetta ei läväytetty silmille kerralla vaan se vähitellen rakentui. Se sai lukemaan tekstiä melkein malttamattomana eteenpäin. Oli kanssa originaali ratkaisu esittää Charlie/Draco ikään kuin sinä "alkuperäisenä" parituksena, sillä se on se vieraampi paritus kaikista mahdollisista komboista. Harryn lisääminen mukaan tuntui sekin varsin luonnolliselta, Charlien päättäväisyys sen suhteen, että Harry ja Draco myös rakastivat toisiaan oli ehkä ensin vähän yllättävää, mutta toisaalta se sopi mainiosti juuri Charlien mielipiteeksi – ja tottahan se oli. Harryn tasapainoisuus ilahdutti, ja se tuntui tavallaan pitävän Dracoakin pinnalla, mikä oli minusta kiehtovaa.\nSiis tuli ihan petetty olo itselläkin kun kuvailtiin Charlien lähtemistä, miten se vaan kehtas mennä! Toki tilannetta helpotti se, että Harry ja Draco ei jääneet yksin, mutta kyllä heidän molempien ajatuksista kävi ilmi se, että joku puuttuu. Ihan kuin koko homma olisi ollut epätasapainossa, ja niinhän se tavallaan olikin. Otsikon merkitys oli minusta tosi mielenkiintoinen, molemmat sanat kuvailevat Charlieta vallan mainiosti. Selkärangaton siinä että lähtee, vuorovesi siinä että palaa kuitenkin takaisin, toisaalta kävi vaan mielessä että eikö sitä lähtemistä olisi voinut jotenkin vähemmän kivuliaasti tehdä? Ja sitten tyyppi vaan tulee takaisin lausumaan rakkaudentunnustuksia – Charlie, oot symppis mutta ei noin. Charlien paluu kuitenkin tuo kovasti kaivattua tasapainoa koko kolmikolle, ehkä he oppivat sitten kommunikoimaan paremmin ja vaikka keksimään etäsuhteen tuoman hyödyn jos Charlie haluaa hilpaista taas johonkin.\nTää oli ihan todella kaunis teksti, joka sisälsi vahvaa ja tunnepitoista kuvailua. Tykkäsin siis erittäin paljon. Tää jätti myös ilahduttavasti paljon tilaa omalle pohdinnalle erityisesti tuon avoimen lopun kautta, mikä oli kivaa. Tätä oli ihana lukea, kirjoitat tosi kauniisti ja tavalla, joka pitää otteessaan. Kiitos paljon tämän kirjoittamisesta, lukukokemus oli erinomainen!


Vaikutelmia riippumatosta – Karin retket\nRiippumatto yöpymisvälineenä on kiinnostanut minua jo parinkymmenen vuoden ajan, kun aikoinaan eräs ystäväni Ameriikoissa käydessään oli sellaiseen tutustunut ja toi mukanaan yhden kappaleen. Valitettavasti en tullut sitä koskaan kokeilleeksi. Kiinnostus jäi kuitenkin itämään siitä, että voisiko se olla toimiva retkeilyväline. En tietenkään tarkoita tavallista mökkikäyttöön tarkoitettua riippumattoa, vaan nimenomaan retkikäyttöön tarkoitettuja hyttysverkolla ja sadekatoksella varustettua riippumattoa.\nTänä syksynä nettiä selaillessani huomioni kiinnittyi kanadalaisiin Hennessy hammocksin riippumattoihin, jotka vaikuttivat sopivilta retkeilyyn. Niihin on saatavissa myös ns. talvivarustus, joka takaa lämpimyyden myös kylmempään vuodenaikaan. Myös käyttäjäkommenteissa ne vaikuttivat minun kannaltani kiinnostavimmalta vaihtoehdolta.\nNiinpä tilasin netistä Ultralite backpacker a-sym riippumaton varustettuna talvivarustuksella. Malli on nimensä mukaisesti kevyt, josta johtuen siihen sisältyy 90 kilon painorajoitus. Uskoin saavuttavani tuon painon muutaman viikon sisällä, joten ajattelin mallin riittävän minulle.\nFirmalla on välivarasto Britanniassa, joten tilaus on mahdollinen ilman erillistä tullia ja alv:tä. Muutama päivä tilauksesta paketti tuotiin kotiini, jossa oli varsinainen riippumatto. Talvivarustus oli tulossa jälkitoimituksena Kanadasta. Muutama päivä tästä sainkin postilta sähköpostia, jossa tarjouduttiin hoitamaan paketin tullaus parinkymmenen euron hintaan. Kieltäydyin tästä ja pyysin lähettämään Turun tulliin, jossa hoitaisin tullauksen itse. Muutama päivä tästä oli tämä toinenkin paketti ovellani ilman, että siitä pitikään tullia maksaa.\nVarsinainen riippumaton painoksi punnitsin 890g ja talvivarustus siihen päälle 570g. Lukemat ovat jonkin verran valmistajan ilmoittamia korkeampia (860g ja 480g). Kuitenkin yhteispaino 1460g on selvästi pienempi kuin tavallisilla teltta ja makuualusta -yhdistelmillä.\nIsompi pakkauspussi käsittää riippumaton ja siihen kuuluvan sadesuojan. Riippumatto koostuu yhdestä yhtenäisestä narusta, jonka varassa varsinainen riippumatto roikkuu. Narun yli kulkee hyttysverkko. Sadekatos on suorakulmion muotoinen, joka kulmittain pingotetaan riippumaton päälle. Lisäksi paketissa on hihnat, joilla matto kiinnitetään puihin.\nPienemmässä pakkauspussissa oli talvivarustus. Se koostui hyttysverkon päälle tulevasta hengittävästä kankaasta, jonka tarkoitus oli ehkäistä tuulemista nukkujan naamaan. Riippumaton alle tulee toinen kangas jonka päälle tulee ohut vaahtomuovipatja. Lisäksi kankaiden väliin voi tarpeen tullen laittaa lisää vaatteita ym. tuomaan lisää eristystä.\nRiippumaton pystytys ensimmäistä kertaa oli hieman hankalaa. Ohjeet olivat painettuna pakkauspussien kyljessä, mutta pystytystä olisi helpottanut runsaampi kuvien käyttö. Varsinkin talvivarustuksen mukana tulleista nippusiteistä ja koukuista olisi ollut kiva nähdä asennuskuva. Ensivaikutelma varsinkin talvivarustuksesta oli hieman virityksen oloinen, tuleva käyttö tulee vasta osoittamaan kuinka kestävä ja toimiva rakenne on. Pystytys helpottunee varmasti käytön ja kokemuksen myötä. Samoin pystystä helpottanee se, jos talvivarustuksen jättää paikalleen riippumaton päälle.\nKäytössä riippumatto osoittautui ihan toimivaksi laitteeksi. Riippumattoon oli helppo tulla ja siitä poistua pohjassa olevan kulkuaukon kautta. Pikkutavaroille kuten silmälaseille ja otsalampulle oli pieni pussukka katossa roikkumassa. Talvivarustuksessa siinä oli lämmin nukkua, vaikka yöllä olikin pakkasta. Nukkuminen oli mahdollista myös kyljellään eikä vain selällään. Selkä ei ollut liikaa notkolla, vaan asento oli ihan hyvä nukkumiseen. Kävyt eivätkä oksat pääse painamaan selkää.\nKuitenkin asennon vaihtaminen on vaikeampaa kuin kovalla alustalla nukkuessa. Vaatteiden riisuminen matossa ollessa on hyvin hankalaa, joten riippumattoon kannattaa kiivetä valmiiksi pukeutuneena. Kuten valitettavan useissa muissakin retkeilyvälineissä pakkauspussit olivat turhan pieniä, joihin välineen ahtaminen ainakin kylmässä on turhan työlästä. Täytyneekin hankkia sille suurempi pakkauspussi, johon koko kokonaisuus olisi helppo kääriä sellaisenaan.\nSaanemme varmasti lisää kokemuksia tästä tulevilta\ntalviretkiltä, toivottavasti. Mielenkiintoista,oikeasti.\nJa minulla on kunnia olla blogilistan ensimmäinen tilaaja!


Putoa ja nouse: Kärpänen meni korvasta sisään. Siitti sinne esteratsastajan.\nKärpänen meni korvasta sisään. Siitti sinne esteratsastajan.\nNiinkuin joskus tulee todettua: Hupsista saatana....\nMä olen sillätavalla yllytyshullu, että jos joku saa päähänsä oikein kunnolla prässätä jonkin asian suhteen, niin ei sen oikein tarvitse edes yrittää. Kun tiistaina pistin niitä tikkuja ristiin kentälle, niin meidän tallin tuntiope alkoi suostuttelemaan että tuutte Vallun kanssa sunnuntaina estekisoihin. Vielä kun lauantain estetunnille oli vapaa paikka, missä pääsi reenaamaan edes vähän valvovan silmän alle, niin siinähän se sitten oli.\nLauantain reenit meni tosi paljon huonommin kun tiistain ekat hyppelöt. Jäin tuijottelemaan esteitä ja puomit kolisi. Vallu rullautui tosi helposti enkä saanut sitä oikein alkuun mitenkään hyppymoodiin, vaikka alkuverkassa se meinasi lähteä omin päin esteelle. Viimeinen 4 esteen tehtävä, jossa oli jo yksi minipysty, meni kuitenkin jo ihan hyvällä flowlla, kun muistin katsoa eteen, enkä sinne esteen juureen. Lopetettiin paljon muuta ryhmää aiemmin ja mentiin peltotielle kävelemään, että puhtia säilyisi vielä huomisiin kisoihin.\nKisapäivä valkeni ja itseasiassa melko vähällä(?!) jännittämisellä pääsin verkkailemaan. Toisena verkkaesteenä oli pikkupysty, johon Vallu otti ekalla kertalla stopin. Toinen yritys ja taas stoppi. Kolmannella kerralla runttasin sen ravilähestymisellä S:n muotoisella mutkalla yli. Pieni peikko siihen esteeseen jäi ainakin itselle.\nKisa mentiin niin, että puhtaan perusradan jälkeen sai uuden lähtömerkin uusintaan. Perusradassa oli 7 estettä ja uusinnassa 4. Lähdin tosi hyvällä fiiliksellä alkuun. Toisen esteen jälkeen laukka oli väärä ja tiesin etten saa vaikeampaa nostoa niin pienessä tilassa, joten otin lähestymisen suhteutetulle ravissa ja laukan sainkin vasta suhteutetun toisen esteen jälkeen. Vitosesteelle kielto oli niiiiin lähellä, mutta kaivoin itsestäni tosi kovan tsempparin, että sain Vallun siitä yli. Kutosesteelle tuli kanssa pientä kiemurtelua, mutta tahti säilyi hyvin. Viimeinen este oli se verkassa ongelmia tuottanut pysty, mutta nyt se meni ihan mallikkaasti. Uusinnassa meillä taisi molemmilla olla puhti jo vähän loppu. Vallu meinasi napata tähtäimeensä heti alkuun väärän esteen, joten tie ensimmäiselle esteelle oli kiemurainen ja sieltä tuli tiputus. Toisen esteen jälkeen unohdin radan, ja olin hetken menossa väärälle esteelle, tajusin liian myöhään ja tie oikeaan suuntaan oli jo niin mahdoton että Vallu meni ohi. Uudella yrityksellä kuitenkin ongelmitta yli. Viimeiselle esteelle lähdettiin vähän kaukaa ja esteen jälkeen oli ilmassa pientä pukin mahdollisuutta, mutta Vallu oli superkiltti ja piti tädin kyydissä.\nSiitä on kuusi vuotta, kun viimeksi olen ollut estekisoissa, ja ne olivat minun ensimmäiset estekisani. Mikä rintakehää riipova onnen- ja ylpeyden tunne se on, kun pienellä avulla lähestulkoon itse ratsukoulutetulla hevosella voi saavuttaa tälläisiä asioita. Eihän se ehkä kauneinta mahdollista tai varsinkaan virheetöntä menoa ole kummankaan puolesta, mutta yhdessä me kasvamme ja kehitymme. Vallu on niin kiltti ja kultainen. Nuoresta iästään huolimatta se sietää virheitäni ihanasti, muuttumatta millään tavalla ongelmalliseksi. Rakastan tuota pusuttelevaa, kaikesta kiinnostunutta rastatukkaani yli kaiken.\nJa nyt on todistusaineistoa! Videota olkaa hyvät.\nLähettänyt Enni klo 17.52\nNoora 18. heinäkuuta 2016 klo 22.18\nIhana Vallu! Taitaa olla aika paljon isompi kuin Bronca?\nEnni 19. heinäkuuta 2016 klo 15.18\nBronca taisi olla säkäkorkeudeltaan jotain 148. Vallua ei olla mitattu, mutta kyllä se varmaan huitelee siinä 155 kohdilla tällä hetkellä. Just hyvä mulle. Bronca taisi rehellisyyden nimissä olla ihan inasen pieni mulle, vaikkei nyt mikään epäsuhtainen pari oltukaan, mutta Vallu on juuri hyvä 170 senttiselle ponitytölle :D\nM 19. heinäkuuta 2016 klo 11.37\nHyvä te! Vallu on kyllä tosi söpö.\nKärpänen meni korvasta sisään. Siitti sinne estera...


kaksin kaunihimpi: DIY - Elsan kruunajaismekko\nLähettänyt Camilla / Kaksin kaunihimpi klo 29.10.15\nVau! Ihan mahdottoman hieno! Oletpa kyllä taitava monella alalla. Mä tein sen sinisen mekkoversion. Kätevä idea tuo essumainen toteutus.\nOlisipa ihana nähdä se! Harmillista kun tähän kommenttiboxiin ei voi kommentoida kuvatiedostolla.\nSusanna 29. lokakuuta 2015 klo 22.00\nMahtava idea tuo essu! Meilläkin kinuaa 3-vuotias Disney-mekkoa, tosin Annan mekkoa, koska on itse pikkusisko. Tuolla tavallahan se olisikin helppo toteuttaa:)\nCamilla / Kaksin kaunihimpi 1. marraskuuta 2015 klo 10.14\nAnnan essumekko on meilläkin seuraavaksi toivelistalla, tai tähkäpään...\nSelina \_ Kun äiti kelaa 29. lokakuuta 2015 klo 23.03\nHieno idea! :) Ihana Tirppa! <3\nCamilla / Kaksin kaunihimpi 1. marraskuuta 2015 klo 10.15\nTuo lapsi on kyllä <3\nLotta K 30. lokakuuta 2015 klo 1.08\nSiis vaikka sinä olet tehnyt mekon pienellä budjetilla ja ilman korjailuja, niin tuo on aivan varmasti hienompi naamiaispuku mitä lapsille saa valmiina kaupasta, vaikka maksavat hirveästi :o Taas se on todettava, että olet aivan järkyttävän taitava! Ja on muuten kaunis kuningatar teillä <3\nCamilla / Kaksin kaunihimpi 1. marraskuuta 2015 klo 9.54\nItse ompelu ei ole edes hirveän edullista, tähänkin upposi pari kymppiä. Mutta kaupan lurut mekot maksavat pahimmillaan 40 euroa eivätkä kestä leikkejä.\nKettu 4. marraskuuta 2015 klo 22.55\nTuo on aivan mielettömän upea luomus! Tirppa on onnekas lapsi, kun äiti osaa <3


Lähettänyt Nina klo 13.00 2 kommenttia:\nKävin Citymarketissa ja yllätyin iloisesti, Lumenen tuotteita oli jälleen kerran hyvässä alessa. Tosin Cittarissa on yleensä aina jotain Lumenea tarjouksessa, joten sen ei pitäisi enää yllättää. Nappasin mukaani jemmaan puuterin, käytän CC-puuteria sävy Light/Medium, joka sopii vaalealle talvi-iholle mainiosti. Lisäksi otin testiin kokonaan uuden tuotteen: Blueberry Eyebrow Shaping Wax. Elikkäs kulmakarvameikki.\nEn ole koskaan värjännyt enkä maalaillut kulmiani, joten tämä on sopivan vaalea ja hillitty sävy aloittelijalle. Minun nuoruudessani muoti oli niin paljon luonnollisempaa, vai kultaako aika kenties muistot, mutta aikaisemmin ei olisi tullut mieleenkään ostaa jotain tällaista. Nyt kuitenkin Instagramia ja mitä-näitä-nyt-on-kanavia seuratessa on tullut selvääkin selvemmäksi, että laitetut kulmat ovat SE juttu kasvojen ilmeen luomisessa. En nyt ole ihan varauksettoman ihastunut tähän ajatukseen. En myöskään ihan välttämättä halua uutta pikkutekemistä aamutoimiini, mutta sain tän hei halvalla! :D\nPuuteri maksoi 10,90 € (norm.15,90 €) ja kulmavaha 5,00 € (norm. 9,50 €).\nNyt kannattaa nauttia säästä, ainakin meillä täällä Etelä-Suomessa aurinkoa ja kevättä piisaa. Huomenna sen sijaan on tiedossa räntää ja pikku-ukkoja :O Aurinkoista päivänjatkoa!\nLähettänyt Nina klo 14.00 Ei kommentteja:\nViime postauksessa mainitsin, että Lidlissä on pähkinät tarjouksessa säännöllisin väliajoin. Nyt olivat laittaneet Cashewit hyvään aleen. Ostin kuusi pussia. Joten jos sinäkin haluat hamstrata terveellistä pikkusyötävää kotiin, töihin, luennolle tai illanistujaisiin niin nyt olisi tilaisuus! Kg-hinta n.11,50 €.\nP.s. tarjous on voimassa ke 8.3. asti.\nLähettänyt Nina klo 14.30 Ei kommentteja:


Sunnan ja Rovan pennut :: Kennel Taigakuiskeen\nSunnalle syntyi 5 terhakkaa tyttöä ja 1 potra poika 29.3.2021.\nToivon pennuille erityisesti Sunnan miellyttämisenhalua ja asennetta tehdä asioita ihmiselle, sekä Rovan vilkasta, tarmokasta ja varmaa luonnetta. Toiveissa on harrastavat tai muuten aktiiviset kodit. Molemmilta puolin suvuista löytyy harrastavia koiria eri lajeissa.\nRova © Viivi Saarikko\nKairanlumon Kastehelmi "SUNNA"\ni. Kontioharjun Juissi\nalhaalta puuttuu hammas p4\nPippurimuorin Sata Lasissa "ROVA"\ni. Ikuisesti Aika Kone\ne. Pippurimuorin Auringonkehrä\nselkä: VA0 (normaali) lukumäärä 0, LTV0 (normaali)\nsilmät: iris-iris PMM, lievä (silmän iiriksessä harmittomia, lankamaisia rihmoja, jotka ovat jäänteitä sikiöajoilta. ei jalostuseste)\nluonnetestattu 159p, laukausvarma\nSunna elelee vanhempieni luona, maatilan arjessa, viettäen tavallista perhekoiran elämää. Sunna on iloinen, nöyrä, melko rauhallinen, ja ehkä maailman kiltein koira. Lasten kanssa helppo ja luotettava kaveri.\nSunnalla ei ole toisten koirien kanssa ollut koskaan mitään ongelmaa. Se on kaikkien kaveri, avoin tyyppi.\nPysyy hyvin vapaana ja kuulolla. Sunna lenkkeileekin pääosin vapaana juosten, ja sillä on kotonaan paljon tilaa temmeltää kotipelloilla- ja metsissä.\nSunna on muutamia kertoja käynyt lammaspaimennuksessa, ja se on osoittanut luontaista kiinnostusta lampaita kohtaan ja hyvää toimintakykyä.\nSunna innostuu kaikesta tekemisestä, ja se on helposti motivoitavissa. Se tekee asioita ihmiselle mielellään.\nSunna on lähtenyt muutamia kertoja veljeni mukaan metsästysreissuille (ihan siis muuten vain hengailemaan, ulkoilun kannalta) eikä ole piitannut mitään, vaikka haulikolla on ammuttu vieressä. Myöskään ilotulitukset tms ei aiheuta reaktioita, ja Sunna on alustavarma koira. Näyttelyssä huomasi, että Sunna ei nauttinut olostaan uudessa tilanteessa. Sunna on ennemmin pehmeä, kuin kova koira.\nSunna on varsin hiljainen koira, se ei hauku juuri koskaan.\nSunna on paimenkoiramainen ja rodunomainen narttu. Se liikkuu hyvin ahmamaisesti ja sen turkki on hyvälaatuinen ja hillitty.\nSunnan urokseksi valikoitui pitkän pohdinnan ja puntaroinnin jälkeen ihana parkkipoika Rova. Rovassa minua sykähdyttää eniten paitsi itseäni miellyttävä sukutaulu, sen reipas ja aktiivinen luonne. Lähtökohtaisesti minulla oli haussa hieman vanhempi uros Sunnalle, mutta Rovan kohdalla muut asiat painoivat vaakakupissa sen verran, että päätin loppuviimein joustaa tuon kriteerin suhteen.\nRova on laajasti terveystutkittu ja sen luusto on priimaa. Sen kanssa harrastetaan ja kilpaillaan rallytokossa ja tokossa, ja sillä on tuloksia myös mejässä. Rova on käynyt kokeilemassa paimennusta lampailla sekä kerran poroilla, ja sillä löytyy hyviä ominaisuuksia niihinkin hommiin.\nRovan omistaja kuvailee Rovaa seuraavasti:\n"Asumme Rovan kanssa Helsingissä toisen suomenlapinkoirauroksen kanssa kerrostalossa.\nRova mukautuu aina meidän arjen menoihin hyvin ja siksi onkin mukana kaikkialla minne menenkin. Arjessa se on huomaamaton. Lenkeillä sitä voisi huoletta pitää vapaana Helsingin vilkkaimmillakin lenkkipoluilla, se pysyy pyytämättä lähellä ja haluaa olla tietoinen koko ajan sijainnistani. Sillä ei ole riistaviettiä, eikä juurikaan saalisviettiä.\nHarrastuskentillä olen hyödyntänyt Rovan terävyyttä ja temperamenttia ja vahvistanut niitä niin, että minun kanssani kentällä on aina täysiä tekevä ja iloinen tiimikaveri. Treenaamme säännöllisesti/kausittain rally-tokoa ja tokoa. Myös sulan maan aikaan ajoittain verijälkeä, sillä Rova on osoittanut pennusta lähtien vahvaa nenätyöskentelyä. Rova palkkautuu lelupalloilla ja herkulla. Harrastuksissa Rova kestää suhteellisen paljon toistoja.\nRova on suhteellisen hiljainen lapinkoiraksi, ei hauku turhia. Ilmoittaa tarvittaessa hieman epäillyttävästä tilanteesta muutamalla haukahduksella. Rovalla on aikuisikään tultua kehittynyt kuitenkin äänteleminen ts. "keskusteleminen", se pitää matalia ääniä kun on iloinen tai kun sillä on tylsää.\nOlemme pennusta lähtien pyrkineet sosiaalistamaan Rovaa säännöllisesti. Muiden koirien kanssa Rova tulee hyvin toimeen, se ei ole tähän mennessä kenenkään kanssa kehitellyt riitaa. Rovasta kuitenkin huomaa välillä, että sillä kestää lukea toista koiraa ja siksi tarvitsee joidenkin uusien koirien kanssa pidemmän ajan tutustua. Jos kemiat toisen koiran kanssa eivät kohtaa, Rova jättää toisen rauhaan. Rovalla on useita uros- että narttukavereita. Se pärjää isommassakin koiralaumassa.\nRova on ääni- ja alustavarma. Ihmisiä kohtaan se on avoin. Sille oma lauma on todella tärkeä. Se ei ole varsinainen sylikoira vaikka tykkääkin olla lähellä.\nRovasta löytyy tosi paljon hauskoja ominaisuuksia, se on tosi persoonallinen ja aina pilke silmäkulmassa. Se saa kyllä nauramaan joka päivä omilla veikeilyllään."\nToivon kovasti suunnitelmien onnistuvan! Odotan pennuista ystävällisiä, avoimia, ja hyvällä toimintakyvyllä varustettuja menijöitä. Toivon pennuille erityisesti Sunnan miellyttämisenhalua ja asennetta tehdä asioita ihmiselle, sekä Rovan vilkasta, tarmokasta ja varmaa luonnetta. Toiveissa on harrastavat tai muuten aktiiviset kodit. Molemmilta puolin suvuista löytyy harrastavia koiria eri lajeissa. Yhdistelmä on jtk:n hyväksymä.\nLue ensin TÄMÄ, ennen kuin otat yhteyttä. Pelkkiin hinta- tai väritiedusteluihin en vastaa.


PrimaDog Grain Free Salmon & Potato 10 kg | Petenkoiratarvike.com\nPrimaDog Grain Free Salmon & Potato 10 kg on korkealaatuinen ja viljaton koiran kuivaruoka kaikenkokoisille aikuisille koirille. Hypoallergeeninen koiranruoka, joka on suunniteltu erityisesti herkkävatsaisille koirille.\n- Sopii kaiken kokoisille aikuisille koirille\n- Runsaasti lohta, joka on hypoallergeeninen ja sopii monille herkkävatsaisille koirille\n- Lohen rasvahapot tukevat turkin ja ihon terveyttä\n- Maku- ja väriaineeton\n- Vitamiinien ja antioksidanttien lähteenä ovat yrtit ja marjat, jotka tukevat vastustuskykyä ja elinvoimaa.\nPrimaDog-täysravinnoissa tärkein ja ensimmäinen raaka-aine on aina liha, koska koirat ovat pääasiassa lihansyöjiä. Vehnän sijaan hiilihydraatin lähteenä kuivaruoassa on käytetty perunaa sekä omenaa. Pohjoismaiset marjat ja yrtit – tyrni, lakka, puolukka ja tilli – toimivat antioksidanttien, vitamiinien ja kivennäisten lähteenä.\nLohen hyvät rasvahapot tukevat ihon ja turkin sekä silmien ja aivojen terveyttä. MOS ja FOS -prebiootit edistävät hyvien suolistobakteerien kasvua sekä tukee ruoansulatuskanavan normaalia toimintaa. Kuivaruokaan lisätty Yucca schidigera-uute vähentää ulosteen hajua. PrimaDog-kuivaruoan keskikokoinen nappulakoko sopii niin pienillle kuin suurille koirille – sopii hyvin talouksiin, jossa on eri kokoisia koiria.\nRavitsemukselliset lisäaineet / 1 kg: A-vitamiini 18 000 IU, D3-vitamiini 1 800 IU, E-vitamiini (tokoferoli) 450 mg, kupari 15 mg, rauta 75 mg, mangaani 40 mg, sinkki 90 mg, jodi 0,7 mg, seleeni 0,25 mg. Sisältää EU:n hyväksymiä antioksidantteja. Metabolinen energia: 3 700 kcal/kg\nKirjoittanut Krisse - 25.05.2022\nVatsa parempi. Aika hyvin tuntuu maistuvan. Toivottavasti jatkossakin.\nKirjoittanut Kaks brassia - 04.05.2022\nToinen koirista tykkää tosi paljon, toiselle ei niinkään mutta syö kuitenkin\nKirjoittanut marko - 17.02.2022\nKirjoittanut Annu - 23.01.2022\nKoirien ihon kutina rauhottui nopeasti kun tähän vaihdettiin.\nMeillä hyvin sopiva ruoka allergikolle\nKirjoittanut Aila Hartikainen - 28.10.2020\nTodella hyvä koostumus, herkullinen tuoksu ja maku. Lohi näkyy turkin ja vatsan kunnossa samoin lukuisat marjat ja ehdottomasti peruna. Olen monta vuotta hakenut perunaa sisältävää kuiva-ruokaa ja tänä vuonna löysin vihdoinkin. JES!!!!!\nKirjoittanut Nipa - 22.07.2020\nSopinut hyvin herkkämahaiselle koiralleni ja jätösten määrä ihan sama kuin muillakin ruuilla jotka tälle koiralle kulloinkin on sattunut mahan puolesta sopimaan :)\nKirjoittanut Johanna - 24.05.2020\nNormaalikokoiselle mäyris pojalle maistuu hyvin mutta ulosteen määrä tuplaantuu niin vaihdettiin toiseen\nPrimaDog Grain Free Salmon & Potato 10 kg | Petenkoiratarvike.com - Copyright © 2022 Peten Koiratarvike Oy


Kaksi suomalaista nähtiin kesä GP:n toisella kierroksella Ranskassa - kisaa väritti rankkasade - Suomen Hiihtoliitto\nEtusivu / Kaksi suomalaista nähtiin kesä GP:n toisella kierroksella Ranskassa – kisaa väritti rankkasade\nKaksi suomalaista nähtiin kesä GP:n toisella kierroksella Ranskassa – kisaa väritti rankkasade\n© Fredric Zoz\nAntti Aalto ja Niko Kytösaho hyppäsivät täyden kilpailun Ranskan Courchevelissa järjestetyssä kesä GP:ssä. HS132 mäestä hypänneet suomalaiset jäävät vielä leireilemään Ranskaan.\nAntti Aalto jatkoi parhaana suomalaisena kesä GP:n toisena kilpailuviikonloppuna. Courchevelin kilpailusta irtosi sija 19. Aallon hypyt kantoivat 116.5 metriä ja 124 metriä.\n– Kisa oli ihan ok, ainakin siihen nähden, että päivän aloitus oli hankala. Sain kasattua kohtuullisen kisan. En ole ihan täysin tyytyväinen, mutta tästä jatketaan ensi kertaan, Aalto kertoi.\nNiko Kytösaho pääsi myös pisteiden makuun kesä GP -kiertueella. Kytösaho oli kilpailun 30:s 115 metriä ja 123 metriä kantaneilla hypyillä.\n– Se oli tasaisen tappava päivä, ei hyvä, ei huono. Nyt oli selkeästi parempaa tekemistä kuin Wislassa, mutta ei mitään ihmeellistä. Jäädään tänne Courcheveliin nyt leirille, niin saadaan lisää hyppyjä tästä mäestä, Kytösaho kommentoi.\nRanskassa nähtiin myös kolmas suomalainen Arttu Pohjola. Pohjolan hyppy kantoi 84 metriä ja oikeutti sijaan 47.\nMäkimaajoukkueen päävalmentaja Janne Väätäinen on tyytyväinen nähtyyn kehitykseen, mutta muistuttaa, että tekemistä ennen talvea vielä on.\n– Kisa hypättiin tänään runsaassa vesisateessa ja vaikeissa olosuhteissa, mutta hyvä, että saatiin kuitenkin vietyä läpi. Nikon kohdalla roima parannus Wislan kisaan, ja hyppääminen näytti jo kohtuullisen hyvältä, joskin siinä on vielä paljon tehtävää varsinkin lentämisen osalta. Varmasti talvea kohden saadaan se fiksattua oikeaan suuntaan.\n– Antin kohdalla odotukset oli vähän kovemmat. Hän on hypännyt Wislan jälkeen erittäin hyvätasoisia harjoituksia. Tänä aamuna harjoituksissa oli kuitenkin vaikeaa, ja joutui ottamaan sitten askeleita taaksepäin perusasioiden äärelle, Väätäinen kertoi.\nKilpailun voitti Itävallan Stefan Kraft, toiselle sijalle hyppäsi Sveitsin Gregor Deschwanden, ja kolmannen sijan nappasi Sveitsin Simon Ammann.


Perussuomalaisten valtuustoaloite herättää kysymyksiä - Puheenaiheet.fi\nSastamalan seudun museon ja Suomalaisen kirjan museon johtaja Marja Hänninen-Tolvi kummastelee perussuomalaisten valtuustoryhmän jättämää valtuustoaloitetta, josta Puheenaiheet uutisoi maanantaina 4. maaliskuuta.\nMuseonjohtaja toteaa aloitteen herättävän monia kysymyksiä. Museonjohtaja haluaa perussuomalaisten selvittävän, miltä osin säätiön museot tai niiden rakennukset eivät täytä museolain (HE194/2018) edellytyksiä. Museonjohtaja on kiinnostunut kuulemaan myös siitä, mihin aloitteessa viitataan Museoviraston arviolla Tornihuvilan ja Pukstaavin soveltumattomuudesta museoksi.\nMuseonjohtajan tietoon ei tällaista arviota ole tullut, vaikka Sastamalan seudun museon ja Suomalaisen kirjan museon työntekijät ovat hänen mukaansa talven mittaan olleet erittäin aktiivisesti yhteydessä Museovirastoon sekä opetus- ja kulttuuriministeriöön.\nValtionosuusjärjestelmää ollaan uusimassa. Kaikkien ammatillisesti toimivien museoiden oli jätettävä uusi hakemus ministeriöön 20. helmikuuta mennessä. Säätiön museoiden hakemus on Marja Hänninen-Tolvin mukaan kunnossa. Hän myöntääkin olevansa hämmentynyt valtuustoaloitteesta ja sen väittämistä.\nMuseonjohtaja muistuttaa, että museolaki määrittelee yksiselitteisesti ammatillisesti hoidettujen museoiden toiminnan ja sen reunaehdot. Hän toteaa, että ennen aloitteen tekemistä olisi saattanut olla aiheellista olla häneen yhteydessä ja kysyä museon toimintaa ohjaavista asiakirjoista, kuten museoiden kokoelmapoliittisista ohjelmista ja toimintastrategiasta.\nMuseonjohtajan mukaan museoita kehitetään tehokkaasti, työntekijät ovat ammattitaitoisia, toiminta on suunnitelmallista ja pitkäjänteistä, toimintaympäristö on houkutteleva ja kehittämismahdollisuuksia on runsaasti.\nHän toteaa kuluneen vuoden aikana otetun pitkä harppaus. Laajat ja arvokkaat kokoelmat käytiin lävitse niin ansaitsemalla pieteetillä. Näistä kokoelmista kootaan vaihtuvia näyttelyjä ja ja niitä hyödynnetään yleisötyön suunnittelussa. Yksi kehittämiskohde on kokoelmien hyödyntäminen matkailumarkkinoinnissa ja katukuvan elävöittämisessä.\nMarja Hänninen-Tolvi toteaa Sastamalan seudun museon Facebook-sivuilla julkaisemassaan kirjoituksessa, että museotyö on nykyisin toisenlaista kuin esimerkiksi 1980-luvulla. Se perustuu muun muassa muutokseen, verkostoitumiseen ja keskustelevuuteen.\nMuseonjohtajan mielestä valtuustoaloite ei piirrä selvää kuvaa ammatillisesti hoidetusta kulttuurihistoriallisesta museosta. Hän kysyykin valtuustoaloitteen allekirjoittajilta, millainen on heidän mielestään 2020-luvun kulttuurihistoriallinen museo Sastamalassa.\nUotsolan leikkipuistoa kiirehditään aloitteella